Alamak Tak Nampak Jodoh, Rupanya Salah Jaga Mata Sampai Jadi Rabun Sebelum Usia!

“Aik, usia mudanya dah mata rabun, ini mesti tak tahu cara jaga mata yang betul kan?”
Mata merupakan organ badan yang sangat penting. Mempunyai penglihatan yang bagus dan jelas menjadi idaman ramai kerana kebanyakan dalam kalangan kita mengalami rabun walaupun usia masih muda. Hal ini kerana, tatacara penjagaan mata yang betul tidak dilakukan dan mengakibatkan mata ‘tua’ sebelum usia. Kalau dah rabun, macam mana nak nampak jodoh di depan mata bukan?

CARA JAGA MATA SUPAYA MUDA-MUDA TAK RABUN

1. Dapatkan vitamin dan minerals yang secukupnya

Vitamin A,C, E dan zinc merupakan kandungan antioksidan yang dapat menentang ‘macula degeneration’. Macula merupakan bahagian mata yang mengawal penglihatan utama mata. Antara sumber makanan yang menjadi penyumbang utama khasiat ini adalah :

-Lobak merah
-Cili
-Brokoli
-Bayam
-Strawberi
-Ubi keledek
-Buah-buahan citrus
-Makanan tinggi Omega-3 seperti salmon.
2.Jangan lupa bersenam
Bukan sahaja untuk memastikan pinggang anda sentiasa ramping, kekal fit dan bersenam juga membantu untuk mengekalkan kesihatan mata. Bagi anda yang menghidap kencing manis tahap 2 yang seringkali dialami oleh orang ramai, ia boleh menyebabkan kerosakan ringan pada saluran darah. Hal ini kerana, kandungan gula dalam darah yang terlampau tinggi akan menyebabkan luka kepada saluran darah yang sensitif. Jadi, jaga kandungan gula tau!
3.Ambil tahu tentang penyakit kronik
Menurut pakar, bukan diabetis sahaja yang menjadi punca kepada masalah penglihatan mata, malah banyak penyakit lain lagi.  Penyakit seperti darah tinggi dan keradangan boleh mengancam tahap kesihatan. Keradangan di kawasan mata bukan sahaja boleh menyebabkan mata rabun, malah anda berpotensi untuk hilang terus penglihatan! Oleh itu, dapatkan pemeriksaan kesihatan secara berkala supaya tak menyesal di kemudian hari.
4.Pakai sunglasses/ kaca mata hitam
Ingatka diva dan datin sahaja pakai kaca mata hitam ketika berkunjung ke pusat membeli-belah bukan? Tidak, sebenarnya anda amat disarankan untuk memakai kaca mata hitam jika keluar ke tempat yang mempunyai pengcahayaan yang tinggi. Apa kata cari kaca mata hitam yang berkualiti di mana dapat menyekat UVA dan UVB 99-100 peratus dari masuk ke mata. Bukan itu sahaja, kaca mata hitam dapat mengurangkan dari terbentuknya katarak mata dan penumbuhan lapisan tisu di bahagian mata putih dikenali sebagai pterygium.

5.Guna teknik 20-20-20
Lebih 8 jam bekerja pada waktu siang dan hanya menatap skrin komputer, curi sedikit masa untuk anda merehatkan mata sebentar. Apa yang anda boleh lakukan adalah dengan menggunakan teknik 20-20-20. Setiap 20 yang dimaksudkan di sini adalah 20 minit berehat dari tengok skrin komputer kemudian fokus mata kepada objek sejauh 20 kaki selama 20 saat. Ini bermakna, setiap 20 minit anda perlu merehatkan mata dan tenung sahaja abang yang diminati dari jauh.
6.Berhenti merokok
Bukan sahaja tidak bagus untuk paru-paru, jantung, rambut, kulit dan gigi, tidak ketinggalan juga rokok sangat tidak bagus untuk mata anda! Mungkin anda hanya tahu bahawa katarak mata berpunca dari cahaya UV, sebenarnya rokok juga meningkatkan kadar penumbuhan katarak mata. Lebih lama anda meninggalkan dunia merokok, lebih bagus untuk pembersihan saluran darah berlaku dan menghasilkan oksigen yang tinggi untuk badan.
7. Pastikan tangan bersih semasa sentuh mata dan pakai kanta lekap
Mata merupakan organ badan yang sangat sensitif dan mudah terdedah dengan kuman. Kalau selalu menggosok mata pun boleh membuatkan penglihatan kabur, tambah pula kalau terkena jangkitan kuman bukan? Jadi, pastikan tangan anda sentiasa bersih sebelum menyentuh mata dan memakai kanta lekap. Bukan itu sahaja, anda juga perlu menukar pemakaian kanta lekap secara berkala seperti yang disarankan oleh pakar. Risau bengkak pula mata tu!
*Kalau menjadi idaman mempunyai mata yang cantik macam Aishwarya Rai, jagalah mata anda dari awal. Ingat, tanpa penglihatan mata yang bagus maka gelaplah dunia anda…
Sumber: Healtline


10 Cara Jaga Muka Dengan Betul. Cubalah!

Cara Jaga Muka
Wajah adalah mencerminkan diri anda. Jika wajah anda kelihatan bersih dan berseri, ianya dapat menunjukkan daya keterampilan diri anda. Ianya adalah anugerah Allah yang tidak ternilai, jadi kita perlulah menjaganya dengan baik.
Tetapi bagaimanakah kita dapat menjaga muka kita? Ketiadaan masa pada masa kini menyebabkan ramai orang tidak ada masa untuk menjaga muka. Berikut adalah tips yang ringkas, mudah dan berkesan, Insya-Allah.

1. Kurangkan memakai pencuci muka
Orang kata, kena selalu pakai pencuci muka. Benarkah?
Pencuci muka mempunyai bahan kimia yang akan menyebabkan muka anda cepat rosak dan berminyak. Cuba elakkan memakai pencuci muka yang mengawal minyak (oil control) kerana ianya akan menghilangkan minyak secara sementara sahaja. Dan ianya akan menggalakan muka menjadi lebih berminyak. Dua kali sehari sudah cukup.

2. Jangan campur produk kecantikan sesuka hati
Cara jaga muka ini sangat penting dan perlu diambil perhatian serius. Jangan memakai pelbagai produk kecantikan sesuka hati kerana bimbang kulit muka akan menjadi rosak.

3. Serbuk teh dan madu
Campurkan serbuk teh dan madu. Buat seperti scrub dan juga boleh di sapu pada leher dan lengan. Untuk memudahkan anda melakukan scrubbing, simpan campuran tersebut dalam balang kaca dan simpan dalam peti sejuk.
Ianya untuk menjadikannya lebih tahan lama. Jika disimpan di luar, campuran itu akan bertahan selama 2 minggu. Lakukan setiap hari.
4. Wap panas
Ini cara jaga muka yang agak rumit. Wap panas boleh kecutkan pori-pori kulit dan mengurangkan pengeluaran sebum minyak. Caranya ialah dengan menggunakan daun bunga tahi ayam. Gunakan daun bunga tahi ayam yang hijau dan segar. Basuh daun tersebut hingga bersih.
Masukkan daun dalam periuk dengan air berisi separuh penuh dan didihkan. Selepas air mendidih, angkat periuk tadi dan letakkan di atas meja atau lantai (kawasan yang membuatkan anda selesa). Kemudian telunkupkan kepala anda dengan kain atau tuala yang tebal untuk menjalankan proses pengewapan.
Dekatkan periuk yang berasap ke muka anda (anda boleh mengagak jarak anda dari periuk mengikut keselesaan anda) dan biarkan wap itu meresap dalam kulit anda dalam 15-30 minit. Lakukan 2 kali seminggu.
Nota: Air rebusan daun bunga tahi ayam cuma boleh direbus semula sebanyak 2 kali.
5. Masker bedak sejuk dan madu
Ini cara jaga muka secara semulajadi. Campurkan bedak sejuk dan 2 sudu makan madu dan buatkan seperti mask pada wajah. Lakukan selama 30 minit sebelum tidur dan bilaslah dengan air selepas itu. Ianya dapat membuatkan kulit anda sentiasa tegang dan liang roma mula mengecil.
6. Masker putih telur atau pati timun
Ini juga salah satu cara jaga muka secara semulajadi. Kisar pati timun dan buatkan seperti masker pada muka anda dan biarkan sehingga kering. Kemudian bilaslah dengan air. Begitu juga dengan putih telur, buatkan mask pada wajah dan biarkan kering. Kemudian bilas dengan air.
7. Teh hijau (Green tea)
Minum teh hijau sekali atau dua kali sehari. Teh hijau bagus untuk pengantioksida yang boleh mengurangkan jerawat.
8. Minyak sayuran
Gunakan minyak sayuran sebagai pelembab wajah.
9. Senaman muka
Cara jaga muka ini boleh buat orang gelak. Ada yang kata, “Berkesan ke?“. Cubalah dahulu. Selalu menyebut ‘Ma Me Mi Mo Mu’ sebanyak 10 kali supaya dapat menguatkan otot muka dan bibir.
10. Kurangkan menyentuh wajah
Ini cara jaga muka yang terakhir. Kita sememangnya tidak dapat lari dari menyentuh wajah apabila gatal atau adanya jerawat. Namun kuman-kuman yang terdapat pada jari kita akan menyebabkan kulit kita terdedah pada bakteria dan menyebabkan kulit naik jerawat atau keradangan.
Kalau hendak juga menyentuh wajah, sila bersihkan tangan anda dengan sanitizer atau air bersih. Gunakan kain apabila hendak memicit jerawat dan bilaslah dengan air biasa berulang kali. Ini kerana kulit muka kita sangat sensitif dengan bakteria dan kuman.
Akhir kata
Foto Kredit: tiptophomeremedies.com
Selalulah membasuh muka dan rutin yang paling ringkas bagi yang beragama Islam adalah air wuduk yang membersihkan muka dan jiwa kita. Bersihkan tangan anda ketika hendak memegang muka dan selalulah membuat perawatan muka (masker, scrub) sekurang-kurangnya 2 kali seminggu.
Sentiasa berselawat dan berdoa pada Allah agar dengan izin-Nya muka anda akan sentiasa berseri dan bercahaya, Insya-Allah.


Cara Jaga Pokok Cili Bara Dengan Betul, Tiada Lagi Masalah Pokok Cepat Mati!

Cili merupakan antara tanaman yang menjadi pilihan hati untuk ditanam di rumah kerana kebanyakan juadah makanan memerlukan cili sebagai penambah rasa pedas. Kata orang tanam pokok cili ini mudah sahaja. Betul ke? Memang mudah tetapi pokok cili sering diserang penyakit dan menyebabkan kerugian serta tanaman mati.
Justeru itu, perkongsian saudari Alin Lin di laman Facebook memberi tips cara menjaga cili bara dengan betul. Jadi, tiada lagi masalah pokok cepat mati atau diserang penyakit. Wah!

Baca juga: Cara Tanam Anggur Dekat Rumah, Buah Cantik Bulat-Bulat!
CARA JAGA POKOK CILI BARA DENGAN BETUL
Tips bagi yang baru nak cuba.

1. KENAL TANAH DAN NISBAH
Kalau guna cocopeat campur lah ia dgn bahan lain seperti:

Tanah hitam
Topsoil
Sekam padi/sawit

Nisbah 2+1 *Contoh dua cocopeat dan satu tu boleh la pilih antara 3 bahan tadi.  Tujuan supaya kita lebih mudah merawatnya nanti kerana semua bahan ada nutrisinya yang tersendiri.
Jika cocopeat baru perlulah di basuh dahulu sebelum guna. Kalau guna topsoil campur lah ia dgn cocopeat.  Nisbah 2+1. Contoh dua topsoil dan satu cocopeat.

Tujuan topsoil di campur dengan cocopeat untuk mendapatkan tanah yang poroi maka tidak lah tanah tadi padat atau mampat yang menyebabkan anak pokok bantut atau mati.
*Jawapan saya suka topsoil dan cocopeat, senang jaga walau pun terlepas baja tapi tanah tu sangat kaya dengan nutrisi dia sendiri.
2. PEMILIHAN BAJA & RACUN SERANGGA
Bagi yang  baru bermula kecil-kecilan baru nak belajar dan modal tak banyak boleh cuba baja NPK 15 15 15 dan racun serangga pula boleh cuba mapa malathion 57. Pembajaan cukup seminggu sekali
Baja NPK  sudah cukup lengkap:

N untuk daun
P untuk akar
K untuk buah

Untuk racun serangga cukup sekadar seminggu sekali di selang seli dengan cuka kayu. Jika pokok sudah berbuah dan banyak lalat buah atau ulat yang makan buah boleh guna kekerapan 2 ke 3 kali seminggu. Bila serangga dh tak nampak lagi boleh jarakkan semula seminggu sekali. *Nisbah saya gunakan 1ml dan 1 litter air
3. POKOK ROSAK APA NAK BUAT?
Bila kita tanam dalam masa 2 minggu selepas pindah dalam polly beg atau batas kita dah boleh nampak mana yang dah mula kerinting dan kuning di bahagian pucuk. Kalau ada yang begitu kita potong pucuk tu dan asing kan dari pokok yang lain.

Biarkan dalam seminggu penjagaan beri sama rata tak perlu berlebih-lebihan. Jika selepas dua minggu jika masih juga dia tak sihat, nasihat saya cabut dan buang jauh sebelum dia berjangkit pada pokok lain.
4. PENYIRAMAN POKOK

Pagi sebelum jam 9
Petang selepas jam 6

Jika kawasan redup boleh siram awal.

Pokok cili banyak akar serabut, jenis akar serabut sukakan tanah yang poroi lagi gembur tanah lagi banyak akar dapat keluar. Pokok saya tak banyak ada lebih kurang hampir 200 pokok. Saya cuba jimatkan kos bagi penjagaan dari musim-musim yang lepas. Semoga berjaya!
Sumber: Facebook Alin Lin


Cara Jimat Beli Barang Dengan Menggunakan Doropu, Boleh Save Bajet!

Zaman sekarang ni zaman online. Betul tak? Semua benda dah boleh buat secara online termasuklah shopping. Banyak aplikasi online sekarang yang pasti buat anda keliru kat mana untuk shopping paling best dan murah. Peningnya! ?

Pernah tak rasa yang anda suka barang tu tapi tak nak beli sebab tak cukup bajet? Terpaksa buang niat. Sedihnya. Tak perlu sedih lagi! Ada aplikasi terbaru untuk anda cuba. ? Wah, mesti tak sabar nak tahu aplikasi apa tu kan? Ini dia..

Doropu ubah cara anda beli barang

Inilah aplikasi terbaru tahun 2018. Doropu merupakan platform yang unik di Malaysia untuk anda beli barang. Aplikasi ini telah dilancarkan pada 16 April 2018. Kalau anda guna Doropu, pasti cara anda beli barang akan berubah! ?

Apa yang special tentang Doropu ni? Jangan terkejut! Anda boleh beli barang dengan diskaun yang besar atau serendah RM0 tau! Di Doropu, harga produk akan turun setiap saat sampai semuanya terjual. So, kalau nak barang tu kena cepat-cepat ambil ya.

Perlu ke tunggu sampai last minute baru buat pembelian di Doropu? Tidak sama sekali! Boleh je kalau beli dulu walaupun harga belum finalise lagi. Doropu akan mengkreditkan jumlah beza antara harga anda beli dengan harga akhir tu ke dalam dompet Doropu. Nanti bolehlah anda guna kredit dalam dompet Doropu untuk buat pembelian seterusnya. Yay!

Ni antara contoh barang yang ada di Doropu. Ada banyak lagi sebenarnya. Kalau nak tengok barang apa lagi yang ada, download la Doropu ya. ?
Anda boleh tengok video di bawah supaya lebih jelas lagi tentang cara penggunaan Doropu. Dah faham tu, jangan lupa ajar keluarga dan kawan-kawan pula tau. ?

So, anda boleh cuba aplikasi Doropu ni untuk beli barang lepas ni. Save bajet! Macam mana nak download aplikasi Doropu ni? Senang saja. Klik link di bawah ya. Jom shopping kat Doropu! ? ?
iOS – http://bit.ly/doropu_ios
Android – http://bit.ly/doropu_android
Facebook – https://www.facebook.com/doropu.my/
atau layari ke laman web – https://mobile.doropu.com


“Hari ni nak buat aktiviti apa ya dengan anak? Ah! Tak tahulah nak buat apa. Bagi dia main tab je la senang. Dia duduk diam, aku pun boleh rileks sementara anak main gajet ni.”
Tidak dinafikan, menjadi ibu bapa kadang kala membuatkan kita buntu memikirkan aktiviti menarik untuk dilakukan besama anak. Apabila idea tidak muncul tiba, jalan penyelesaiannya adalah memberi gajet kepada anak supaya anak boleh menonton video atau pun bermain permainan kegemarannya melalui gajet itu.

Namun, tahukah anda bahawa anak tidak seharusnya didedahkan kepada gajet secara berlebihan kerana ianya mengundang lebih banyak keburukan berbanding kebaikan? Sebaliknya, anak perlu belajar banyak perkara melalui aktiviti-aktiviti yang bersesuaian bagi meningkatkan pelbagai kemahiran dalam diri mereka. Salah satu kemahiran yang seharusnya dikuasai oleh anak adalah ‘fine motor skills’.
Foto Kredit : duraziv.ro

Apa Itu ‘Fine Motor Skills’?
‘Fine motor skills’ dikenali juga sebagai kemahiran motor halus yang mana ianya melibatkan anggota badan yang kecil seperti pergelangan tangan dan jari jemari dalam melakukan sesuatu perkara.

Menurut Dr. Putri Afzan Maria Zulkifli, Pengasas Pusat Perkembangan Kanak-Kanak Kinderkaizen, kemahiran motor halus ini melibatkan daya fokus serta koordinasi mata dan tangan yang baik bagi membolehkan anak menguasai kemahiran menulis kelak.
Selain itu, kemahiran motor halus adalah penting bagi membolehkan anak mewarna tanpa membuatkan kertas bergerak, menggunting dan juga menampal.
Dalam kehidupan seharian, kemahiran motor halus ini diperlukan oleh anak untuk membutang baju, mengikat tali kasut, mengikat riben, memegang sudu / garfu untuk makan, serta membuka dan menutup zip pakaian.
Foto Kredit : homeschool-your-boys.com
10 Aktiviti ‘Fine Motor Skills’ Buat Anak Lupa Gajet
Melihat pada kepentingan kemahiran motor halus ini kepada anak, ibu bapa seharusnya mengawal ketagihan anak bermain gajet dan melatih anak seawal mungkin dengan melakukan pelbagai aktiviti menarik bersama mereka.
Melalui aktiviti yang dilaksanakan, ianya bukan sahaja dapat meningkatkan kemahiran motor halus anak, tetapi secara tidak langsung dapat membuatkan anak lupa pada gajet. Jadi, apabila anak sudah mula bersekolah nanti, mereka tidak akan berasa tertekan dan tidak ketinggalan kerana telah menguasai pelbagai kemahiran asas berkaitan.
Berikut merupakan idea-idea menarik dan menyeronokkan dalam usaha meningkatkan kemahiran motor halus anak serta membuat anak leka bermain tanpa gajet.
1. Buat Rantai Guna Straw
Sediakan  benang yang telah dipotong mengikut saiz rantai yang diingini dan pintal sedikit salah satu bahagian hujung benang tersebut. Potong straw kecil-kecil dan masukkannya ke dalam benang untuk dijadikan rantai. Apabila sudah selesai, ikat bersama kedua-dua hujung rantai tersebut dan ianya siap untuk dipakai. Boleh juga dibuat gelang atau tali pinggang tau!
Melalui aktiviti ini, anak bukan sahaja dapat meningkatkan kemahiran motor halus, tetapi juga dapat belajar menggunting, melatih daya konsentrasi serta meningkatkan koordinasi mata dan tangan mereka.
Foto Kredit : hellowonderful.co
2.‘Lacing Cards’
‘Lacing cards’ tidak semestinya dibuat menggunakan kertas, tetapi ia juga boleh diubahsuai dengan menggunakan fabrik seperti kain felt. Sediakan pelbagai bentuk ‘lacing cards’ mengikut kreativiti kita dan minat anak. Kemudian, tebuk lubang di sekeliling bentuk tersebut. Potong tali atau benang mengikut panjang yang bersesuaian untuk dimasukkan ke dalam lubang yang telah ditebuk tadi.
Ajar anak untuk melakukan aktiviti ala-ala menjahit ini dengan memasukkan serta mengeluarkan tali atau benang melalui lubang-lubang di sepanjang bahagian tepi bentuk tersebut.
Dengan aktiviti ini, anak akan belajar untuk fokus, melatih koordinasi mata dan tangan sekaligus meningkatkan kemahiran motor halus mereka.
Foto Kredit : crafthubs.com
3. ‘Button Snake’
Lukis dan gunting bentuk yang diingini pada kain felt. Tebuk lubang di bahagian tengah kain felt yang telah digunting itu. Seterusnya, potong riben mengikut panjang ‘button snake’ yang dikehendaki dan jahit butang baju pada kedua-dua hujung riben tersebut.
Ajar anak untuk memasukkan butang baju ke dalam lubang pada kain felt tesebut satu persatu. Apabila kesemua kain felt tersebut telah berjaya dimasukkan ke dalam riben, ianya akan kelihatan seperti ular.
Mungkin, pada awalnya agak sukar untuk anak mengawal jari tangan mereka bagi memasukkan butang baju ke dalam lubang yang ditebuk pada kain felt itu. Tetapi lama-kelamaan, mereka pasti dapat melakukannya dengan mudah! Anak perlu fokus dan mempunyai koordinasi mata dan tangan yang baik dalam usaha meningkatkan kemahiran motor halus mereka melalui aktiviti ini.
Foto Kredit : isewblog.blogspot.com
4. Main Tanah Liat / ‘Play Dough’
Tidak kira sama ada tanah liat atau ‘play dough’ ini dibeli atau DIY di rumah, ianya mempunyai banyak manfaat untuk anak.
Anak akan belajar menekan, menggunting, menguli, serta menggelek ‘play dough’ ini untuk membuat pelbagai bentuk yang diingini. Ia memerlukan kekuatan otot di bahagian pergelangan tangan dan jari jemari mereka untuk melakukan perkara-perkara tersebut.
Anak pasti seronok bermain ‘play dough’ ini berjam-jam lamanya tanpa menyedari bahawa tujuan sebenar bermain ‘play dough’ tersebut adalah untuk meningkatkan kemahiran motor halus mereka!
Foto Kredit : medicalnews.bg
5. MELUKIS GUNA ‘SQUEEZING BOTTLE’
Buat kelainan dalam aktiviti melukis anak dengan menggunakan DIY cat dan ‘squeezing bottle’. Cuma perlu DIY cat mengikut warna kegemaran anak dengan menggunakan tepung jagung sebagai bahan utama dan isikan cat tersebut ke dalam ‘squeezing bottle’.
Biarkan anak melukis mengikut kreativiti dan imaginasi mereka dengan menggunakan DIY cat dalam ‘squeezing bottle’ itu. Anak perlu menggunakan kekuatan kedua-dua belah pergelangan tangan dan jari tangan mereka untuk memicit botol serta mengawal pengaliran cat semasa melukis.
Aktiviti melukis sebegini secara tidak langsung dapat melatih kemahiran motor halus anak sekaligus memberi pengalaman baru buat mereka. Lebih seronok berbanding biarkan anak main gajet, bukan?
Foto Kredit : iheartcraftythings.com
6. Mewarna Guna Putik Kapas
Sediakan kertas lukisan kosong atau sebarang lukisan bergambar atau apa-apa objek seperti batu untuk diwarnakan oleh anak dengan menggunakan warna air dan putik kapas.
Aktiviti ini memerlukan kawalan jari tangan yang baik untuk anak mewarna menggunakan putik kapas yang saiznya lebih kecil berbanding berus yang biasa digunakan. Ketika mewarna, ianya melibatkan koordinasi mata dan tangan anak serta melatih anak untuk fokus dan sudah pasti dapat meningkatkan kemahiran motor halus mereka.
Foto Kredit : handsonaswegrow.com
7. Main Sidai Baju Guna Penyepit Baju
Ikat tali pada kaki meja untuk dijadikan ampaian dan sediakan penyepit baju untuk bermain. Sekiranya berkesempatan, kita boleh membuat replika pakaian dengan menggunakan kotak terpakai atau kain felt. Jika tidak, gunakan pakaian anak yang bersaiz kecil untuk bermain sidai baju ini.
Melalui aktiviti ini, anak akan belajar menyidai pakaian dan menyepit pakaian yang disidai untuk diaplikasikan dalam kehidupan seharian. Kawalan jari yang baik dan kekuatan jari tangan sangat diperlukan untuk memicit penyepit baju tersebut. Kawalan jari tangan yang baik serta jari jemari yang kuat untuk menyepit pakaian menggunakan penyepit pakaian ini menunjukkan peningkatan kemahiran motor halus anak.
Foto Kredit : aliexpress.com
8. ‘Water Play’ Guna Perkakas Dapur
Aktiviti ini hanya memerlukan perkakas dapur sedia ada seperti cawan plastik, mangkuk plastik, besen kecil, senduk, dan sebagainya untuk dijadikan permainan anak.
Sediakan air di dalam satu bekas dan benarkan anak bermain air dengan menggunakan perkakas dapur tersebut. Boleh juga ditambah dengan sabun bagi menghasilkan buih dan anak turut boleh bermain air bersama buih yang terhasil itu.
‘Water play’ sebegini dapat meningkatkan kemahiran motor halus anak dengan kawalan pergelangan tangan dan jari tangan mereka ketika menceduk dan menuang air. Kalau anak asyik bermain dengan gajet, sudah tentu mereka tidak dapat pengalaman sebegini.
Foto Kredit : henshawnursery.co.uk
9. Masukkan Mainan Ke Dalam Kotak Tisu Terpakai
Seperti mana yang kita tahu, kotak tisu hanya mempunyai lubang yang kecil di bahagian atasnya. Pilih mainan anak pelbagai saiz yang muat untuk dimasukkan ke dalam kotak tisu terpakai.
Anak akan meneroka pergerakan pergelangan tangan dan jari tangan mereka ketika cuba memasukkan mainan tersebut ke dalam kotak tisu terpakai ini. Sebagai tambahan, minta anak keluarkan semula mainan yang telah dimasukkan sebentar tadi.
Aktiviti ini bukan sahaja dapat meningkatkan kemahiran motor halus anak, malah dapat melatih daya konsentrasi serta meningkatkan koordinasi mata dan tangan mereka.
Foto Kredit : learnwithplayathome.com
10. Bermain Dengan Bahan Kecil Dan Halus
Bagi meningkatkan kemahiran motor halus anak, bahan yang kecil dan halus boleh digunakan untuk bermain, tetapi memerlukan pengawasan ketat oleh ibu bapa supaya tidak membahayakan anak ketika bermain. Antara bahan yang sesuai untuk dijadikan permainan adalah seperti beras, pasta, manik, labuci, butang baju, dan bola pom pom.
Anak boleh bermain bahan-bahan ini sama ada dengan menggunakan tangan, sudu, senduk, cawan plastik, cawan kertas ‘cupcake’, mangkuk, atau pengepit. Aktiviti ini dapat melatih kawalan jari tangan anak ketika mengutip bahan yang bersaiz kecil dan halus itu. Anak juga dapat berlatih mengawal pergerakan pergelangan tangan dan jari tangan mereka ketika bermain bahan tersebut dengan menggunakan sudu, senduk, cawan plastik, cawan kertas ‘cupcake’, mangkuk, atau pengepit. Sambil bermain, anak juga boleh belajar tentang bentuk, warna dan mengira bilangan bahan-bahan tersebut.
Jika dibandingkan dengan gajet, bermain menggunakan material yang kecil dan halus sebegini dapat melatih anak untuk lebih fokus, meningkatkan koordinasi mata dan tangan anak sekaligus meningkatkan kemahiran motor halus mereka.
Foto Kredit : mysmallpotatoes.com
Lebih Seronok Daripada Biarkan Anak Main Gajet!
Terdapat pelbagai lagi aktiviti menarik yang boleh dilakukan bersama anak mengikut kreativiti masing-masing. Alih perhatian anak dan hentikan ketagihan mereka bermain gajet. Jadi ibu bapa yang kreatif dan cipta aktiviti baru untuk anak sekerap yang mampu dalam usaha memantapkan kemahiran motor halus mereka.
Apabila anak telah berupaya membuat pelbagai perkara yang melibatkan kemahiran motor halus ini dengan baik, kita pasti berasa sangat gembira dan berpuas hati kerana usaha kita selama ini tidak sia-sia!


Cara Kawal Anak Tantrum, Bagi ‘Pre Warning’ Dahulu Bantu Si Kecil Lebih Bersedia

Tantrum merupakan fitrah semula jadi kanak-kanak yang memang ibu bapa sudah jangkakan. Tantrum itu normal kerana ia tanda otak anak berkembang dengan baik. Disebabkan itu, terdapat pelbagai cara yang dilakukan oleh ibu bapa untuk mengawal tingkah laku anak tantrum.
Ini termasuklah memberi amaran awal atau pre warning kepada anak-anak tentang kemungkinan yang bakal berlaku seperti dilakukan Puan Wan Nur Syakira. Rutin pre warning menyebabkan anaknya kurang tantrum dan lebih bersedia.

Baca juga: Ini 8 Senarai Makanan Tinggi Iron, Paling Penting Untuk Anak Ada Anemia
ANAK KURANG TANTRUM DENGAN PRE WARNING
Gambar hiasan: ShutterStock.

Antara rutin yang saya perasan buat anak saya kurang tantrum bila ke mana-mana atau tak dapat yang dia mahu, saya dan suami sentiasa bagi pre warning tentang kemungkinan yang akan berlaku.

Contoh, dia nak makan aiskrim coklat jenama tertentu pada hari yang dibenarkan makan aiskrim. Jadi, kami beritahu awal-awal,
“Abang, kita tengok dulu ada atau tak ya sebab ada kedai ada aiskrim ni, ada kedai tak ada.
Kalau tak ada, kita pilih aiskrim lain boleh?”
Anak dah bersedia awal-awal mental dia jika tiada yang dia inginkan. Nak elakkan kecewa. Nak elakkan mereka rasa big emotion secara tiba-tiba.
Lagi, beritahu awal-awal pergi ke kedai hanya beli satu barang sahaja. Beli aiskrim bukan beli benda lain.
“Kita beli aiskrim saja tau, dekat kedai memang banyak makanan, coklat sedap, tapi kita beli aiskrim sahaja hari ini. Okay!”
Nak sediakan mental mereka untuk tidak overwhelmed dengan banyak benda menarik di kedai.
ANAK TANTRUM: JADIKAN PRE WARNING SEBAGAI RUTIN BERSAMA JADUAL
Rutin pre warning atau beritahu kemungkinan serta jadual memang kami buat bila:

Nak outing atau pergi jalan-jalan.
Nak balik kampung.
Nak pergi taman permainan.
Nak pergi rumah saudara-mara.
Bila anak pergi sekolah.

Beritahu apa jadual hari itu, dengan siapa kita akan jumpa, mungkin suasananya crowded, anak akan jumpa orang baru. Kita mungkin akan balik lambat, keluar pagi akan balik petang.
Balik kampung biasanya ambil masa berapa jam. Biasanya balik kampung ni kami balik malam, anak semua tidur atas carseat.
Kalau nak keluar petang, dah bagitahu pada waktu pagi supaya mereka mainlah mainan yang ada di rumah puas-puas. Tidaklah nak balik cepat atau tak nak keluar sebab nak main di rumah.
Jadi, anak akan lebih sedia dengan apa yang akan berlaku.
IBU BAPA KENA ANGGAP ANAK PENTING WALAUPUN MEREKA MASIH KECIL
Gambar hiasan: ShutterStock.
Lagi -lagi anak umur 6 tahun yang dah mula faham konsep masa, jadi anak boleh jangka jangka masa keluar. Kita kena anggap mereka juga penting walaupun masih kecil.
Anak tahu apa yang mungkin berlaku selepas ini. Jadi, anak akan lebih rasa stabil emosi. Bila tak pasti ni, anak mudah untuk cranky dan tak stabil.
Kita boleh kurangkan risiko untuk tantrum mereka dengan persediaan. Kalau tak jadi, boleh cuba teknik lain.Kena cari ilmu lain. Lain anak ,lain caranya mungkin.
Kita pun selaku ibu ayah kena expect juga anak akan tantrum walaupun dah bersedia sebab itu adalah fitrah semulajadi anak. Tantrum itu normal, tanda otak anak berkembang dengan baik.
Kena expect kalau berjalan waktu tidur anak, ada kemungkinan besar anak akan mudah cranky. Kena expect anak akan mudah tak stabil bila rasa big emotion.
Fahami fitrah perkembangan kanak-kanak, beri bimbingan, rendahkan expectations. Insya Allah, hari-hari dengan anak rasa lebih tenang.
Sumber: Facebook Wan Nur Syakira


Kalau Anak Tantrum, Ibu Ayah Kena Elak Buat 3 Benda Ini

Anak tantrum, meragam dan buat perangai merupakan antara perkara biasa yang dilalui oleh ibu bapa. Ada kalanya sampai hilang rasa sabar untuk memujuk si kecil.
Untuk ibu bapa di luar sana, perlu diingatkan bahawa ada tiga perkara jangan dilakukan ketika anak tantrum. Nak tahu apa? Ikuti penerangan lanjut di bawah.

Baca juga: Posisi Tidur Anak Ada Kaitan Dengan Karakter Mereka Rupanya, Baru Tahu!
BILA ANAK TANTRUM, JANGAN BUAT 3 BENDA INI

Nampak remeh tapi kalau buat juga, risau akan menyebabkan mental anak terganggu.

1. JANGAN PAKSA ANAK DIAM
Semakin disuruh diam, makin menjadi-jadi anak mengamuk. Jadi, biarkan sahaja sehingga mereka tenang.
2. JANGAN TANYA KENAPA ANAK TANTRUM
Anak tantrum mungkin disebabkan tidak dapat apa yang diingini seperti permainan. Biarkan sahaja dan jangan layan. Lama-lama nanti pasti mereka akan berhenti menangis.
3. JANGAN TENGKING ANAK
Walaupun geram dengan perangai si anak tetapi jangan sesekali tengking mereka. Ini kerana akan mengganggu emosi  sehingga hilang keupayaan untuk berfikir dan bertindak.
Pujuklah mereka dengan cara yang tepat. Kalau sayang anak, cuba elakkan tiga perkara di atas. Pasti anak rasa lebih selamat dan tenang. Semoga bermanfaat!
Baca juga: Takutnya! Ini Ciri-Ciri Parents Narsisistik, Mental Anak Kena ‘Dera’ Rupanya!
Sumber: Facebook Mohd Fhais Salim


Jangan Terlalu Tinggi & Terlampau Rendah, Ini Cara Nak Kawal Paras Gula Ketika Berpuasa

Mengamalkan pemakanan yang sihat ketika bulan Ramadan bukan hanya dapat membantu mengurangkan berat badan, malah dapat membantu mengawal tahap gula dalam darah. Khususnya buat penghidap penyakit diabetes, mengawal tahap gula dalam darah amat penting supaya tidak terlalu rendah dan tidak terlalu tinggi untuk mengelakkan komplikasi lain. Tapi, bagaimana cara kawal gula supaya ‘maintain’ elok?
Berikut merupakan 6 cara yang anda boleh lakukan untuk memantau tahap gula dalam badan sepanjang berpuasa. Risau juga kalau terlampau tinggi boleh menyebabkan anda pengsan, terlampau rendah pun boleh memiliki risiko yang sama.

CARA KAWAL GULA DALAM DARAH KETIKA BERPUASA

1. Kerap memantau tahap gula dalam darah

Seperti biasa kadang-kadang kita akan terleka dengan jenis makanan yang diambil, sampai terlebih pula tahap gula dalam badan. Oleh itu sebagai langkah berjaga-jaga anda perlu melakukan rutin pemeriksaan secara berkala ketika berpuasa iaitu 1-2 kali dalam sehari. Jika kadar gula menurun hingga 4mmol/l ketika berpuasa, seeloknya berbuka sahaja dengan minum minuman manis kerana khuatir terjadinya hipoglikemia.

2. Jangan lewatkan sahur
Paling penting adalah jangan terlepas waktu sahur kerana anda akan berpuasa selama berbelas jam pada keesokan harinya. Mengambil makanan yang seimbang serta sedikit air manis amatlah penting jika anda selalu mengalami tahap gula yang rendah, tidak dilupakan juga penghidap diabetes.
3. Makan makanan sihat semasa berbuka dan sahur
Ya, faham godaan teringin macam-macam jenis makanan ketika berbuka namun berhati-hatilah jika anda ingin mengawal tahap gula dalam badan supaya tak capai kemuncak! Hal ini kerana, apabila kadar gula meningkat akan menjejaskan kesihatan badan dan juga tenaga akan berkurangan jika kadar gula menurun. Amat disarankan untuk mengelakkan makanan tinggi karbohidrat dan lemak dalam kuantiti banyak supaya tahap gula tidak melonjak.
Penghidap penyakit diabetes disarankan untuk makan karbohidrat kompleks seperti beras perang, gandum, dan kekacang supaya kenyang lebih lama.

4. Bersenam ketika berpuasa
Tengah berpuasa pun kena bersenam ke? Sebenarnya, disarankan juga untuk anda yang menghidap diabetes untuk melakukan sedikit senaman ringan semasa berpuasa untuk mengawal paras gula dalam badan. Hal ini kerana, apabila bersenam ketika berpuasa dapat membantu proses pembakaran gula dalam darah menjadi tenaga. Kalau rasa tak larat sangat, boleh juga lakukan senaman ini selepas berbuka untuk membakar lemak.
Waktu terbaik untuk bersenam adalah sekitar 2 jam sebelum berbuka puasa. Jangan sampai pengsan pula ya!
6. Minum air yang cukup
Apila berpuasa, ramai dalam kalangan kita yang akan mengalami dehidrasi kerana kekurangan cecair dalam badan. Inilah yang menjadi punca kenapa tahap gula dalam darah sukar untuk dikawal. Sebab itulah penting untuk ambil kuantiti minuman air kosong secukupnya ketika berbuka dan sahur.
Seeloknya cukupkan 8 gelas air dari waktu berbuka sehinggalah sahur untuk mengelakkan berlakunya dehidrasi. Kulit wajah pun nampak bermaya!
Sumber: SehatQ.com


Rancang Perjalanan Anda, 5 Perkara Penting Kena Tahu Sebelum Ke Pulau Tioman

Pulau Tioman merupakan antara pulau popular menjadi pilihan destinasi para pelancong untuk bercuti. Pulau ini kaya dengan flora dan fauna seperti hutan hujan tropika, rama-rama, biawak dan monyet.
Pemandangan dua puncak Gunung Simukut akan menemani anda sepanjang perjalanan ke pualu. Pulau ini memiliki status sebagai salah satu daripada pulau yang paling indah di dunia.

Tapi, sebelum anda semua pergi ke Pulau Tioman, ada lima perkara yang perlu diketahui. Barulah perjalanan lebih teratur dan tak pening kepala!
Baca juga: 10 Pulau Dalam Malaysia Wajib Anda Teroka. Banyak Aktiviti, Lawa & Bersih!

RANCANG PERJALANAN ANDA, 5 PERKARA PENTING KENA TAHU SEBELUM KE PULAU TIOMAN
5 Perkara yang korang perlu tahu sebelum bercuti ke Pulau Tioman:

1. Pulau ini terletak di Negeri Pahang. Untuk ke sini, korang boleh naik feri dari jeti Mersing (Johor) ataupun dari jeti Tanjung Gemuk (Pahang).

2. Tiket feri boleh dibeli secara online di website Bluewater Ferry ataupun di website Cataferry. Kalau nak seat yang selesa, korang boleh beli tiket Cataferry.

3. Tempoh perjalanan dari jeti ke Pulau Tioman bergantung kepada lokasi yang korang nak pergi, anggaran masa dua hingga tiga jam. Contoh: jika korang naik feri dari tanjung gemuk ke kampung salang, ianya mengambil masa kira-kira tiga jam.
4. Kebanyakkan transaksi jual beli di pulau menggunakan wang tunai. Bawa cash yang mencukupi kerana ATM machine hanya terdapat di kampung tekek. Untuk bergerak dari kampung ke kampung yang lain, perlu menaiki speedboat.

5. Pulau tioman pernah dinobatkan sebagai salah sebuah pulau tercantik didunia oleh TIME Magazine.
Memang tak dinafikan, pulau di Malaysia ni memang lawa-lawa belaka. Cuma masa korang pergi tu, check dulu keadaan. Jangan pula pergi waktu monsoon.

Sumber: Facebook Ayu Hasman


7 Rahsia Kecilkan Perut, Peha & Punggung. Semua Dalam 2 Minggu!

Kegemukan dan lemak lelaki terletak pada perut. Bila nampak ‘boroi’, maka selalunya kita kata dia gemuk.
Sebaliknya, lemak perempuan tidak terkumpul di perut tetapi di paha. Oleh kerana itu, ada orang perempuan yang nampak kurus di muka, tapi sebenar masih mengalami masalah berat badan berlebihan.

Maka inilah yang paling mereka risaukan! Bukan sahaja peha yang besar, ada juga yang mempunyai punggung yang lebar.
Berikut ialah tips dan cara mengecilkan paha yang bakal memberikan anda keyakinan baru!

Foto Kredit: today.com

7 Rahsia Kecilkan Perut, Peha & Punggung, Dalam 2 Minggu!
1. Sayuran & Buah-buahan
Sayuran dan buah-buahan adalah kunci kepada kesihatan pencernaan yang baik.
Apabila anda lebihkan sayuran dan buah-buahan, anda juga akan lebih cepat kenyang dan dapat mengurangkan ‘portion’ makanan anda.
Selain itu, gantikan snek dengan buah-buahan sihat atau kekacang seperti badam, pistachio, atau almond. Lebih sihat!

2. Lakukan ‘lunges’
Kebanyakan wanita memang malas bersenam. Tetapi hakikatnya, ‘lunges’ adalah salah satu jenis senaman yang paling mudah dan terbukti berkesan membakar lemak dan kecilkan perut, punggung, dan peha.
Ikuti 2 langkah mudah seperti dalam gambar di bawah ini.
Teruskan ‘lunges’ ini selama 30 saat pada posisi A sebelum beralih kepada posisi B.
Foto Kredit: womenshealthmag.com
3. Bengkung Atau ‘Shapewear’
Jika malas melakukan senaman, andaboleh juga melabur sedikit untuk membeli bengkung atau ‘shapewear’.
Dapatkan material yang sesuai dengan saiz yang elok supaya shapewear yang dipakai dapat memberi kesan yang optimum.
Selain mengurangkan lemak-lemak yang terkeluar, ia turut memberi kesan untuk jangka masa panjang.
Menariknya, anda juga dapat melihat kesan serta-merta. Ini amat berguna, lebih-lebih lagi jika anda sedang bercadang untuk menghadiri makan malam yang penting!
Foto Kredit: lipstiq.com

4. Guna Krim Anti-Selulit
Peha dan punggung adalah antara bahagian yang selalu menjadi mangsa selulit!
Tapi jangan risau kerana terdapat krim di pasaran untuk membantu menghilangkan kesan selulit pada kaki.
Krim ini boleh menjadi sangat berkesan dalam melicinkan kemunculan lubang-lubang kecil akibat selulit apabila digunakan secara konsisten.
Jika anda tidak mahu membeli krim selulit, boleh buat skrub sendiri di rumah dengan menggunakan 1/4 cawan serbuk kopi, 2-3 sudu besar minyak zaitun, dan 3 sudu besar gula perang.
Foto Kredit: the11best.com
5. Selamat Tinggal Gula
Sebuah kajian yang dilaporkan oleh CNN.com menunjukkan 10 hari tanpa gula akan menunjukkan kesan kesihatan serta pelangsingan yang jelas.
“Walaupun kajian ini dijalankan ke atas kanak-kanak, tiada sebab ia tidak memberi hasil yang sama kepada orang dewasa,” kata Dr Robert Lustig dan kumpulannya yang menjalankan kajian tersebut.
Jika anda berasa sukar untuk menghentikan gula serta-merta, cubalah berhenti secara perlahan.
Contohnya, menahan daripada mengambil gula pada makan malam terlebih dahulu.
Foto Kredit: diybeautytutorials.com
6. Lakukan Senaman Mudah
Satu lagi cara yang sihat untuk kecilkan perut, punggung, dan peha adalah dengan melakukan senaman kardio.
Apabila anda membakar lebih banyak kalori berbanding yang anda makan, anda akan kehilangan berat badan dan mendapatkan tubuh yang langsing.
Senaman kardio yang paling berkesan adalah joging, berjalan, naik turun tangga, atau berbasikal – kesemuanya menggalakkan pergerakan kaki yang aktif.
Selain itu, boleh juga anda melakukan senaman mengikut langkah mudah di bawah ini. Hanya perlu berbaring!

7. Baca Kisah & ‘Quote’ Motivasi
Kadangakala baru 2-3 hari dalam proses ‘diet’, kita dah mula rasa seperti tiada perubahan dan malas untuk meneruskannya.
Jangan begitu, tubuh badan anda memerlukan sedikit masa untuk menunjukkan reaksi terhadap perubahan yang anda lakukan.
Antara sumber motivasi dan aplikasi telefon pintar yang boleh membantu anda diet adalah Fitness Buddy atau My Diet Coach.
Foto Kredit: picmia.com
Tak Mustahil, Bukan? Cuba Lihat Kesannya Dalam 2 Minggu!
Misi untuk kecilkan perut, punggung, dan peha mungkin bukanlah semudah yang anda sangka.
Ianya tentu memerlukan keazaman yang tinggi, tetapi ia BUKAN sesuatu yang mustahil.
Bersemangatlah, kerana ini yang akan membantu anda meneruskan usaha mencapai hidup sihat sehingga ke akhirnya!


Cara Keluarkan Duit Di Mesin ATM Tanpa Guna Kad Maybank Anda, Senang Je!

“Alamak, kad tertinggal. Macam mana nak withdraw duit ni..”
Tahukah anda bahawa sekarang anda dah boleh keluarkan duit di ATM Maybank tanpa menggunakan kad? Sangat berguna jika berlaku kecemasan terutamanya jika anda tertinggal dompet di rumah. Inilah yang dinamakan sebegai cardless withdrawal.

Jadinya, kita tidak perlulah panik sekiranya terlupa membawa kad debit ketika berada di luar rumah, sebaliknya boleh menggunakan handphone sahaja untuk keluarkan duit. Mari kami kongsikan caranya dengan lebih lanjut.
Baca juga: Cara Setting Di Facebook Untuk Elak ‘Di-Tag’ Kandungan Tak Senonoh

CARA KELUARKAN DUIT DI MESIN ATM TANPA GUNA KAD MAYBANK
ATM Maybank ni memang sengaja bagi kita takde alasan withdraw duit kalau tertinggal kad ATM sebab takde kad bank pun boleh keluarkan duit. Yang penting kena ada smartphone & ATM Maybank depan korang.

1. Buka aplikasi Maybank2u di telefon bimbit dan pilih cardless ATM Withdrawal.

2. Kemudian masukkan butiran seperti nombor telefon dan nama anda. Klik Continue.

3. Masukkan nilai yang anda ingin keluarkan sama ada RM100, RM200 atau RM300 sahaja.

4. Pastikan butiran dipaparkan itu betul dan tepat. Klik Agree & Request TAC. Masukkan nombor TAC tersebut.

5. Sampai di mesin ATM Maybank, anda klik pada skrin mesin tersebut dan pilih Pengeluaran Tanpa Kad > klik Teruskan.
6. Masukkan dua kod ID yang telah diberi sebentar tadi melalui SMS. Kod ID pertama panjang sekitar 16 atau 17 digit dan kod ID kedua adalah 6 digit.

Siap! Senang kan? Tak perlu risau kalau kad tertinggal, guna sahaja cara ini. Selamat mencuba.

Sumber: Twitter Jalan-Jalan Cuti Santai


Tahu Tak Tabung Haji Dah Mansuhkan Penggunaan Buku. Ini 5 Perkara Kena ‘Take Note”

Buat makluman semua, mulai 23 Jun 2019, Tabung Haji telah memansuhkan penggunaan buku akaun bagi transaksi di kaunter.
Jadi, jom ketahui beberapa perkara yang kita perlu alert bila nak berurusan di kaunter TH nanti.

1. Penggunaan Buku Digantikan Dengan Kad Pengenalan
TH melaksanakan inisiatif ini bagi memudahkan pendeposit untuk
membuat transaksi TH dengan hanya mengemukakan kad
pengenalan sahaja.
Dengan cara ini, pendeposit tak perlu risau akan penjagaan / kehilangan / kerosakan / terlupa membawa buku akaun bagi urusan di kaunter.

2. Habis tu macam mana nak simpan duit atau buat pengeluaran kalau tak guna Buku Akaun Simpanan?
Prosedur semasa bagi transaksi simpanan dan pengeluaran tidak perlu
mengemukakan Buku Akaun Simpanan.
Oleh itu, dengan pemansuhan Buku Akaun Simpanan ini, pendeposit hanya perlu mengemukakan kad pengenalan sahaja semasa melakukan
transaksi.
3. Bagaimana dengan urusan simpanan dan pengeluaran bagi anak-anak pula?
Prosedur semasa hanya membenarkan penjaga kepada akaun TH anak untuk melaksanakan transaksi tanpa perlu mengemukakan Buku Akaun Simpanan.
Oleh itu, dengan pemansuhan Buku Akaun Simpanan ini, penjaga hanya perlu mengemukakan kad pengenalan
penjaga sahaja semasa melaksanakan transaksi.
4. Cara Semakan Baki
Kalau nak tahu baki semasa dan transaksi terdahulu di kaunter TH, kita boleh check melalui 2 pilihan ini:
– Pilihan 1: Penyata Mini yang memaparkan 5 transaksi terakhir.
– Pilihan 2: Penyata Akaun yang memaparkan maklumat transaksi
secara terperinci.
Pendeposit boleh memohon:
i) Penyata Mini di:

Mana-mana cawangan TH.
Cawangan Bank Islam.
Cawangan Bank Rakyat (pelaksanaan pada bulan Ogos 2019).

ii) Penyata Akaun di mana-mana cawangan TH.
Bagi pendeposit yang dah link kad ATM (Bank Islam, Bank Rakyat, Maybank dan CIMB), baki akaun TH boleh disemak melalui:
a) ATM/CDM Bank Islam, Bank Rakyat, Maybank atau CIMB.
b) Perbankan Internet Bank Islam, Bank Rakyat atau Maybank
Cara pengaktifan akaun TH dengan kad ATM ni boleh dirujuk pada info yang dikongsikan oleh saudari Nor Izzati Harun di bawah ini.
Foto Kredit : Nor Izzati Harun
5. Apa yang perlu dilakukan dengan Buku Akaun Simpanan sedia ada?
Pendeposit boleh menyimpan Buku Akaun Simpanan tersebut tetapi
buku berkenaan tidak perlu dibawa untuk melaksanakan sebarang
transaksi.

Ingat, Hanya Guna IC Lepas Ni!
OK dah faham kan? Nampaknya semua dah buat online.
TH dah jadi lebih kurang macam ASB lah juga kan, cuma perlu guna IC bila nak berurusan di kaunter nanti.
Semoga info ini berrmanfaat buat pendeposit TH ya. Tak adalah terkejut bila nak berurusan nanti kan!
*Maklumat lanjut: Laman Web Rasmi Lembaga Tabung Haji


Tak Payah Tunggu Kerja, Bapa Ini Daftar Anak KWSP Seawal Usia 14 Tahun Untuk Simpan Duit

Selalunya bila sebut sahaja mengenai Kumpulan Wang Simpanan Pekerja (KWSP), pasti kita tahu bahawa bila sudah bekerja sahaja boleh mendaftar sebagai ahli. Rupa-rupanya, untuk anda yang masih belum bekerja pun boleh sahaja mendaftar sebagai ahli sebagai tujuan ingin menyimpan wang.
Seperti perkongsian dari seorang ayah ini di laman Facebooknya, mendaftarkan anak-anaknya yang berusia 14 dan 15 tahun dalam KWSP supaya dapat menyimpan wang untuk masa hadapan.

Baca juga: Ini Cara Mohon Pengeluaran KWSP Untuk Bayar Ansuran Bulanan Rumah, Baru Tahu!
BAPA DAFTAR ANAK KWSP SEAWAL USIA 14 TAHUN UNTUK SIMPAN DUIT

Dua orang anak saya yang sulung dan no.2, kedua-duanya masih sekolah menengah telah pun mendaftar sebagai ahli KWSP pada tahun lepas (24 Disember 2021).

Ramai yang tak tahu, seawal umur 14 tahun sebenarnya sudah boleh menjadi ahli KWSP dan tidak perlu tunggu apabila mula bekerja. Pendaftaran pula boleh dibuat di kios KWSP sahaja, tidak perlu ke kaunter.

1.Selepas daftar, perkara pertama yang saya suruh anak buat ialah daftar akaun online KWSP (i-Akaun) di kios yang sama.
2.Kedua, daftar akaun Simpanan Shariah menggunakan i-Akaun.
3.Ketiga, saya daftarkan caruman i-Saraan.
Alhamdulillah, akaun anak-anak saya telah pun ditukar ke akaun Simpanan Shariah berkuat kuasa 1 Jan. 2022.
i-SARAAN CARUMAN SUKARELA, DAPAT DIVIDEN SETIAP TAHUN

i-Saraan pula adalah caruman secara sukarela. Disamping dapat menyimpan pada usia muda dan dapat dividen setiap tahun, kerajaan juga telah memperuntukkan insentif sebanyak 15% (jumlah insentif maksimum RM250 setahun).
Bayaran caruman i-Saraan secara online saya buat melalui Bank Islam. Sebagai ahli KWSP juga akan mendapat manfaat kematian RM2500.
Mungkin ada yang bertanya, kalau sekadar nak menyimpan, boleh sahaja buka akaun bank atau tabung haji. Berdasarkan pengalaman saya, simpanan anak-anak dalam Tabung Haji, akhirnya ayahnya juga yang guna. Sekian!
CARA DAFTAR i-SARAAN KWSP

1.Pastikan anda bawa bersama mykad untuk tujuan rekod dan pengesahan oleh pegawai bertugas
2.Sila isi borang i saraan kwsp 16G(M) untuk juga pendaftaran kwsp kali pertama
3.Isi isi borang KWSP 6A (2) untuk tujuan bayaran caruman
4.Tiada had minimum bayaran caruman kwsp di bawah program isaraan ini
5.Tetapi untuk bayaran maksimum tidak boleh lebih RM60,000
*Duit simpanan ini boleh dikeluarkan lebih awal tapi ikut jenis pengeluaran yang dibenarkan seperti pendidikan, kesihatan, beli rumah dari Akaun 2.
Sumber: Mo Ameen


Cara Keluarkan Selumbar Dari Jari Dengan Cepat, Selagi Tak Keluar Selagi Itulah Murung!

“Aduh sakitnya! Macam mana cara keluarkan selumbar ni?”
Memang pedih, tersiksa dan murung sepanjang hari apabila secara tiba-tiba selumbar termasuk ke bahagian kulit jari. Selumbar merupakan serpihan kayu dan seringkali tercucuk masuk dalam lapisan kulit jari kerana anda menggunakan meja atau pensil kayu. Dahlah halus, memang susah nak keluarkan serpihan selumbar sampai ada tahap perlu ke klinik.

Oleh itu, pakar kongsikan cara keluarkan selumbar dari jari dengan betul supaya tak terlebih luka. Tapi pastikan kesabaran anda tinggi ya!
CARA KELUARKAN SELUMBAR DARI JARI

Anda mesti pernah tercucuk selumbar bukan? Lagi-lagi jika baru lepas mengangkat peralatan yang berasaskan kayu. Jom ketahui langkah-langkah yang perlu dibuat jika anggota badan anda tercucuk selumbar!

LANGKAH 1
Perlahan-lahan bersihkan tempat sekeliling selumbar dengan sabun dan air suam!
LANGKAH 2
Pegang penyepit di bahagian pangkal untuk mendapat cengkaman yang kuat. Kepit selumbar yang berada dekat dengan permukaan kulit dengan penyepit.
LANGKAH 3
Tarik selumbar dalam menegak mengikut arah selumbar masuk. Berhati-hati agar selumbar tidak patah.
LANGKAH 4
Perlahan-lahan picit luka bagi mengeluarkan sedikit darah. Ini akan membuang kotoron yang ada dalam luka. Bersih dan lap kering luka. Balut luka dengan pembebat.

Namun, jika ada serpihan selumbar yang terperangkap dan tidak dapat dikeluarkan kerana ia berada di kawasan yang agak susah untuk dibuang contohnya di belakang kuku anda, serahkan kepada yang lebih profesional.
Jika ia masih tidak dapat dikeluarkan terlalu lama dan mula menjadi merah, bengkak atau menyakitkan, anda boleh terus berjumpa doktor dengan segera kerana takut ia telah dijangkiti.
Selumbar perlu dikeluarkan dengan betul untuk mengelakkan sebarang jangkitan yang tidak diingini.
Sumber: Dr.Samhan


Lakukan 5 Perkara Ini Dengan Segera Jika Serangga Masuk Dalam Telinga Anak!

Siapa yang tak pernah mengalami insiden serangga masuk dalam telinga? Pernah juga menjadi cerita ‘lawak’ semasa kecil, kejadian sebegini sebenarnya boleh menjadi mimpi ngeri buat sesiapa sahaja. Khususnya buat anak-anak yang masih kecil, kejadian serangga masuk dalam telinga ini sebenarnya boleh menjadi lebih teruk jika tidak menerima rawatan dengan cepat.
Oleh itu, Dr. Ahmad Luqman Bukhairi berkongsikan apa tindakan yang mak ayah boleh buat apabila ada anak-anak mengadu gatal atau rasa seolah-olah ada sesuatu bergerak di dalam telinga. Yang penting, jangan gelabah!

ANAK MERAUNG SAKIT, ADA BENDA GERAK-GERAK DALAM TELINGA!

Siapa yang pernah tengok anak meraung sakit sebab ada ‘benda’ duk bergerak-gerak kat dalam telinga dia, mesti akan teringat sampai bila-bila. Tiba-tiba je parent pun jadi panik, mati akal tak tahu nak buat apa bila terserempak keadaan macam tu. Ni saya kongsikan 5 langkah penting nak kena buat kalau ada serangga tersesat masuk ke dalam telinga si kecil kita tu:

1. Tolong tenangkan diri kita dulu kemudian baru tenangkan anak. Dalam situasi kecemasan apa sekalipun, jangan panik sebab kita tak kan boleh nak bantu orang lain bila kita pun gelabah sama.

2. Elak jolok masuk cotton bud atau besi pengorek ke dalam telinga anak kita tu. Risiko saluran telinga tercedera jadi amat tinggi. Serangga tu pun mungkin akan tertolak masuk lebih jauh ke dalam.

3. Cepat cepat titiskan minyak zaitun atau baby oil ke salur telinga tu untuk kita lemaskan serangga kat dalam tu. Kalau biar lebih lama risau komplikasi lain berlaku.
4. Sekiranya mak ayah boleh nampak serangga tu kat hujung luar saluran telinga, keluarkan terus pakai jari kita atau gunakan pengepit kecil untuk tarik ia keluar.
5. Terus je ke hospital selagi mana serangga tu masih ada kat dalam telinga si kecil tu. Walaupun dah mati, tapi ia tetap boleh akibatkan jangkitan kat dalam telinga jika tak dikeluarkan.

Bantu saya #sebarkan tips penting ni pada semua mak ayah ye. Kesian kat si comel yang kesakitan sebab parent tak berapa pasti apa yang nak kena buat.
Sumber: Dr. Ahmad Luqman Bukhari


7 Cara Kemas Mainan Anak, Guna Teknik Psikologi!

7 Cara Ajar Anak Kemas Mainan
Berbuih mulut ibu-bapa suruh anak kemas mainan yang bersepah. Rasanya, sudah menjerit banyak kali. Namun, anak buat tidak tahu sahaja. Bagaikan tidak takut dengan hukuman.
Adakah anda salah seorang daripada ibu-bapa ini? Mari cuba tips ini.

1. Berlumba dengan anak
Senang cerita, ‘Race against time’. Jadikan ia satu cabaran, ‘Time-bound challenge’. Sifat kanak-kanak memang suka berlumba. Gunakan ‘stopwatch‘ dan mula berlumba dengan anak. Siapa yang siap kemas dulu, dia menang!

2. Jadikan ia aktiviti yang menyeronokkan
Dengan kata lain, ‘Make it fun’. Kalau kemas kapal terbang, buat bunyi kapal terbang sambil gerak tangan memasukkannya dalam bekas mainan. Kalau kemas lori, buat bunyi lori. Tukarkan daripada suasana tegang kepada suasana yang menarik. Jadikan satu permainan.

3. Janji main lagi
Pertama sekali, main dengan anak dulu. Bila mahu kemas, kemas sama-sama. Mungkin anak sedih kalau kita kata mahu berhenti. Masa inilah kita boleh cakap, “Kita kemas dulu ya. Mama janji, nanti mama main sama-sama lagi. Okay?”

4. Puji susunan mainan anak
Walaupun berterabur dan masih lagi bersepah, asalkan ada dalam bekas mainan itu, puji anak dengan bersungguh-sungguh. “Pandainya abang kemas toys. Cantiknya. Macam inilah anak mama!”, sambil peluk anak. Anak akan tersenyum dan rasa gembira kerana dipuji. Secara tidak langsung, jadi motivasi pada dia untuk kemas pada masa akan datang.

5. Sentuhan terakhir
Kadang-kadang, anak tidak mampu kemas sendirian. Sebab itu dia malas kerana terlalu banyak untuk dikemas. Biar ibu-bapa buat lebih banyak dari anak, asalkan dia belajar sesuatu. Apa kata ibu-bapa tolong 80% dan anak buat 19%. Lagi 1% bagaimana?
Masa inilah yang paling kritikal. Buat anak rasa dirinya juara kerana dia yang buat sentuhan terakhir. Dia yang buat ‘finishing‘ kemas permainan itu! Secara psikologi, bagaikan dia yang kemas semuanya 100%.

6. Rumah mesti kemas
Kalau mahu suruh anak kemas, pastikan persekitaran kita kemas. Bukan kemas sehingga tiada habuk langsung, cuma asalkan elok dipandang mata. Bayangkan kalau bantal masih lagi bersepah di sofa di ruang tamu, bagaimana anak ingin kemas permainan di sudut rumah. Dia akan nampak, “Rumah pun mak aku tak kemas, nak suruh aku kemas toys pulak”.

7. Main tarik tali
Kalau tidak kemas, kita akan ambil atau bagi orang lain. Ini biasanya hanya boleh digunakan untuk anak kecil 1-4 tahun. Setelah besar, dia tidak akan peduli. Cuba guna teknik 1-6 di atas.
Jika ingin gaya komunis, buang betul-betul dalam tong sampah buat pengajaran! Tentu dia sedih dan tidak akan buat lagi.
Akhir kata, paksaan dan meninggikan suara tidak akan menyelesaikan masalah. Kita kena kreatif dalam cara kemas mainan anak. Gunalah teknik psikologi
Selamat mencuba!


Cara Kemas & Simpan Wayar Kabel, 15 Minit Je Dah ‘Settle’!

“Haih wayar kabel ni, berselerak betul ya. Dah kemas pun tetap tak elok…”
Situasi di atas mesti selalu jadi kan? Kalau ada gajet dan barangan elektrik memang tak akan lari dari masalah wayar kabel yang berselerak dan berterabur. Makin banyak wayar, makin penuhlah laci sampai dah tak boleh nak tutup dan simpan. Aduh! Pening…

Jangan risau, apa kata cuba ikut perkongsian Hani Mynis tentang pengurusan kabel dengan betul. Bila dah kemas betul-betul barulah senang nak ambil dan tak pening-pening dengan wayar yang berselirat antara satu sama lain. 15 minit sahaja nak kemas, rugi kalau tak cuba.
Baca juga: Jenis Extension Wire Yang Sesuai & Tak Sesuai Dipasang Di Rumah, Elak Kebakaran!

CARA KEMAS & SIMPAN WAYAR KABEL, 15 MINIT JE DAH ‘SETTLE’
Dah lama tak kongsi #tutorialhani kan? So dalam post ini hani kongsi kan langkah demi langkah projek kemas rumah mini hani. Kiranya dalam projek mini macam ni 15 minit boleh siap. Simple-simple sahaja tapi beri impak yang besar dalam pengurusan rumah kita.

Satu laci penuh dengan wayar segala jenis kabel, charger, usb cord, plug, ear phone, power bank. Bila nak guna mula lah stress bila wayar-wayar tu berselirat melekat antara satu sama lain. Benda nak cepat jadi lambat.
Jom tengok langkah demi langkah pada setiap gambar
1. Keluarkan semua harta karun. Kosongkan laci. Mesti kena keluarkan semua. Longgokan kat satu tempat. Dalam langkah pertama ni selalunya ada dua cara iaitu:

Keluarkan semua dulu. Longgok satu tempat. (Hani guna cara ini).
Keluarkan satu-satu. Sambil keluarkan sambil sorting (asingkan).
Ini selalu hani guna kalau kemas baju , buku, peralatan dapur. Lebih praktikal cara ini. Lagi cepat.

Untuk uruskan kabel-kabel wayar ni hani guna cara 1 sebab lebih praktikal. Lambat nak keluarkan satu satu dengan wayar berselirat bagai.
2. Baru sorting ikut kategori. Longgokan besar tadi kita pecahkan kepada longgokan kecil mengikut kategori. Kita deal ikut kategori.

3. Contoh hani buat kategori pertama dulu iaitu earphone. Masa ni hani buat proses sisihan iaitu hani asingkan mana yang masih elok mana yang sudah rosak. Kena test satu-satu earphone

4. Dah berjaya asingkan yang rosak dan yang masih elok. Yang rosak boleh terus buang.

5. Sekarang kita uruskan wayar-wayar kabel yang kita dah leraikan satu-satu tadi supaya dia tak berselirat balik antara satu sama lain. Hani guna Velcro tape ni je. Hani suka yang ni sebab panjang nya kita boleh adjust. Just potong ikut keperluan.

6. Potong lah kepada beberapa keping.

7. Sekarang hani nak buat proses susun atur pula. Bagi hani langkah ni paling tricky. Pemilihan bekas penstoran sangat penting. Dari segi saiz, bentuk, warna, praktikaliti. Kalau style hani memang hani ukur sebelum beli.
Hani guna teknik template surat khabar yang hani dah pernah share dulu. Supaya dapat bekas yang ngam ngam dengan ruang. Hani guna bekas untuk simpan cabel dari Shopee. Yang bekas ala2 akrilik tu beli di ECO sahaja. RM2.10

8. Masuk kan kabel yang kita dah ikat kemas dalam bekas yang kita dah pilih tadi. Hani suka bekas ni sebab penutupnya attach dengan bekas. So kes nak hilang penutup jadi kurang

9. Masih dalam proses susun atur iaitu melabel. Melabel ni langkah paling akhir dan paling penting dalam proses susun atur. Kalau tak label boleh dikatakan proses susun atur yang kita buat dari awal tadi sia-sia. So pastikan label ya. Kalau tak label mcm kita sediakan rumah tapi tak ada alamat. Susah nak maintain sistem susun atur yg kita dah buat.

10. Nak membersih hani buat wet cleaning atau lap basah dulu. Untuk hilangkan kotoran dan tarik habuk2 dalam laci. Guna furniture wipes dari Eco je. Kalau perabot jenis melamine board, keberangkalian ada kulat sangat tinggi.
Tips hani titiskan sikit minyak (essential oil/zaiton/baby oil/minyak masak). Dan lap permukaan. Buat lepas dah bersihkan secara wet cleaning.

11. Lepas buat lap basah mesti kena lap kering. Step ni ramai yang terlepas pandang. Untuk elakkan habuk senang berkumpul semula selepas kita dah lap. Permukaan basah lagi senang tarik habuk dari permukaan kering.
Lagi satu untuk elakkan cepat tumbuh kulat pada permukaan perabot. Hani guna microfiber cloth untuk lap kering. Dah siap baru susun semula bekas penstoran dalam laci ni.

12. Close up label untuk kabel sebagai rujukan.

Selamat mencuba.
Sumber: Facebook Hani Mynis


Cara Kemaskini Alamat & Tempat Mengundi Di JPN Secara Online

Nampaknya ura-ura mengatakan Pilihanraya Umum sudah semakin dekat. Jadi, inilah masanya untuk anda melaksanakan tanggungjawab sebagai rakyat Malaysia untuk menentukan hala tuju masa depan memilih barisan pemimpin negara. Namun, ada dalam kalangan kita yang sudah berpindah-randah dan masih tidak menukar alamat dan tempat mengundi mengikut kawasan terkini.
Oleh itu, berikut merupakan cara untuk kemaskini tempat dan alamat mengundi di JPN secara online. Bagi mendapatkan penerangan yang lebih jelas, anda juga boleh menghubungi Jabatan Pendaftaran Negara ya.

Baca juga: Cara Semak Status Perkahwinan & Rekod Jenayah Pasangan Sebelum Kahwin
CARA KEMASKINI ALAMAT DAN TEMPAT MENGUNDI SECARA ONLINE
1) Click link ni > https://myspr.spr.gov.my/login & isi no IC, password & CAPTCHA untuk log in Akaun MySPR.

2) Click ‘Borang A (Pertukaran Bahagian Pilihan Raya/Pertukaran Status) & isi borang tu.
3) Click ‘KATEGORI PEMILIH’ dekat Bahagian 1.
4) Isi full address sama macam dalam IC/alamat tempat bertugas/alamat tempat bertugas pasangan & maklumat yang kena isi.

5) Upload gambar depan IC & gambar swafoto sekali dengan IC.
6) Click ‘HANTAR’, then korang akan dapat notification untuk mohon TAC number & click ‘MOHON TAC’
7) Anda akan dapat no TAC through email & SMS. Isi no TAC tu & click ‘HANTAR’.
8) Then akan dapat notification “Borang A telah diterima & sedang disemak untuk kelulusan oleh Suruhanjaya Pilihan Raya Malaysia” through email.

Kalau belum tukar alamat dekat IC, korang boleh mohon untuk tukar alamat dekat JPN. Pergi JPN bawak IC ori & dokumen sokongan (bil elektrik, bil air, bil internet or bil Astro. Make sure nampak nama dekat bil tu. Bayaran RM10 ya!
Sumber: Twitter @anisssurayaaa


7 Cara Kempiskan Perut Secara Semulajadi. Mudah & Cepat!

Cara Kempiskan Perut
Selepas mandi, cuba lihat diri sendiri di depan cermin. Suka atau tidak? Lebih-lebih lagi jika perut buncit selepas bersalin, tentu hilang keyakinan diri bila lihat diri sendiri.
Ramai di antara kita mempunyai masalah berat badan yang berlebihan dan menurut kajian, Malaysia adalah di antara negara yang mempunyai rakyat yang paling obes.

Tidak dinafikan terdapat banyak cara dan tips untuk menguruskan badan dan telah berjaya melakukannya, tetapi di bahagian perut masih boroi dan menggeleber. Perut menggeleber, tentu sekali tidak seksi bukan?
Mari kita lihat pelbagai cara untuk kempiskan perut secara semulajadi. Tentu sekali sangat mudah. Cepat atau lambat, bergantung kepada tahap istiqamah kita sendiri.

1. Minum air limau
Kaedah yang memang terbukti untuk kempiskan perut secara semulajadi adalah dengan meminum air limau setiap kali anda bangun pagi dan juga selepas makan. Istilah ‘potong lemak’ selepas makan memang selalu dikaitkan dengan air limau.

Ia bertujuan untuk menyahtoksik hati anda kerana hati yang tidak cekap, akan menyebabkan lebihan lemak akan terbentuk di bahagian pinggang anda. Air limau tersebut boleh membantu untuk meningkatkan enzim yang menyahtoksik hati anda supaya ia boleh berfungsi dengan elok. Untuk yang tidak tahu, berpuasa ialah satu kaedah nyahtoksik dan terbukti sebagai salah satu cara kempiskan perut yang sangat berkesan. Utusan Malaysia ada laporannya.
2. Minum teh halia
Kebiasaannya halia diambil untuk membuang angin dari badan tetapi sebenarnya ia juga berkesan untuk membantu percernaan semulajadi badan dan merupakan ejen termogenik.
Dengan meminum teh halia, ia dapat meningkatkan suhu badan dan seterusnya bertindak untuk membakar lemak dengan lebih efisien, terutamanya di bahagian perut. Halia juga dikatakan menyekat pengeluaran hormon kortisol yang diperlukan untuk menyelaraskan tenaga di dalam badan. Cara kempiskan perut dengan minum teh halia boleh dibuat di rumah. Modal juga rendah.
3. Makan ikan salmon
Seterusnya anda boleh mengamalkan diet yang mengandungi ikan salmon sekurang-kurangnya dua kali seminggu. Ikan salmon yang kaya dengan Omega-3 dapat membantu memecahkan lemak dan terbukti dalam mengurangkan penyimpanan lemak di perut anda.
Jika anda tidak makan ikan, anda boleh menggantikannya dengan minyak ikan sebagai ganti Omega-3 tersebut.
Perlu diingat, ikan salmon sangat mahal. Kalau rasa tidak mampu, beli sahaja ikan yang lain! Dengan kata lain, cara kempiskan perut dengan makan salmon adalah untuk orang yang berkemampuan sahaja.
4. Kurangkan pengambilan gula
Selalu kita dengar, “Mamak, teh tarik kurang manis satu!”. Nampak, semua orang tahu keburukan gula. Bukan sahaja tidak elok, ia jugak boleh sebabkan diabetes.
Secara tradisinya, kita sering menambah gula di dalam minuman kita. Jika tidak, kita beli dan minum air berkarbonat yang penuh dengan gula. Salah satu cara kempiskan perut dengan kaedah semulajadi adalah dengan mengurangkan atau tidak mengambil langsung gula.
Tujuannya adalah untuk mengekalkan tahap insulin pada tahap yang rendah pada setiap masa untuk meningkatkan penghasilan glucagon, iaitu sejenis hormon yang dapat mengempiskan perut.
5. Tidur secukupnya sekurang-kuranya 6-8 jam sehari
Ramai orang memandang rendah betapa pentingnya tidur yang cukup iaitu 6-8 jam sehari bagi orang dewasa untuk membolehkan sistem dalaman badan kita mendapatkan rehat yang secukupnya bagi menggantikan sel-sel badan yang rosak atau lemah.
Tidur yang cukup juga memastikan sistem saraf, pengeluaran hormon dan metabolisme anda berada di tahap optimum dan anda dapat lakukan kerja seharian dengan lebih bertenaga dan otak anda juga berfungsi dengan cerdas.
6. Tingkatkan metabolisme
Apa kaitan cara kempiskan perut dengan metabolisme? Bagaikan tiada kaitan?
Nanti dahulu. Pernah terfikir atau tidak, “Kenapa kawan aku ni makan banyak, tapi tak gemuk gemuk?”.
Jawapannya ialah, dia mempunyai tahap metabolisme yang sangat tinggi. Dalam tidur pun boleh bakar kalori.
Seringkali orang yang mempunyai metabolisme yang tinggi adalah seorang yang aktif dan tidak boleh duduk diam. Kajian juga mendapati bahawa metabolisme yang tinggi secara pasifnya akan membakar lebih banyak kalori berbanding mereka yang mempunyai metabolisme yang rendah.
Antara cara untuk meningkatkan metabolisme adalah dengan meningkatkan pengambilan protein dengan mengambil soya, kacang dan daging tanpa lemak.
7. Guna 30 Day Ab Challenge mobile app
Ini cara kempiskan perut menggunakan teknologi. Mobile app ini percuma sahaja untuk pengguna iOS (iPhone & iPad). Untuk Android juga ada, tapi bukan dari syarikat yang sama.
Apa yang bagus dengan aplikasi ini, ia tunjukkan cara paling berkesan untuk mengempiskan perut. Teknologi juga boleh membantu!
Harapan kami
Diharapkan ada di antara cara-cara di atas dapat membantu anda untuk kempiskan perut secara semulajadi dan hidup sihat tanpa sebarang masalah kesihatan. Jangan mudah give-up jika mahu kuruskan badan.
Selamat mencuba!


Cara Kenal Pure Butter, Jangan Sembarangan Beli Nanti Rasa Kek Sangat Lain!

Kalau tengok di pasaran ada jual butter atau mentega yang harganya murah, anda jangan mudah tertarik dan terus beli. Bila nak buat kek atau pastri menggunakan butter yang tidak tulen hasilnya akan jadi sedikit berbeza.
Tidak peliklah kalau sesetengah orang sanggup beli mentega yang mahal kerana sudah tahu mengenai perbezaannya.

Justeru itu, mari mengenali bagaimanakah kandungan mentega tulen atau pure butter yang sepatutnya daripada perkongsian saudara Amirul Kalif Syde.
Baca juga: Resepi ‘Jeruk’ Segera Versi Lebih Sihat, Tak Sakit Tekak Dah Lepas Ni!

CARA KENAL PURE BUTTER, JANGAN SEMBARANGAN BELI NANTI RASA KEK SANGAT LAIN!

Untuk yang masih belum tahu atau yang baru berjinak jinak dalam dunia baking/pastry, janganlah korang happy dulu bila tengok benda ni murah, sebab ini mungkin bukan apa yang korang perlukan.
When the recipe call for butter, this is not the best choice…
Kita ada banyak jenis butter, such as normal butter (salted/unsalted) / clarified butter (ghee) dan lain-lain.
And korang kena tahu, yang dua butter dekat atas ni bukanlah PURE BUTTER atau pun memang bukan butter langsung, it is more to margarine esp buttercup (ianya lebih kepada marjerin terutamanya buttercup).

Yang ni adalah content dalam BUTTERCUP ‘butter’ tu. Main ingredient dia adalah palm oil which is indicating that this not really a butter rather than a margarine (bahan minyak sawit menunjukkan ianya bukan mentega dan bukannya marjerin).
KANDUNGAN BUTTER SEBENAR SEKURANGNYA 80% TENUSU
Sebuah butter hanyalah butter apabila ianya diperbuat daripada lemak tenusu, pada kadar sekurangnya 80% tenusu. Bawah daripada itu, ia adalah marjerin atau pun campuran butter-marjerin.
Ada yang kata, buttercup tu sedap je rasa dia memang macam butter. Yes, fragrance, aroma, tekstur memang macam butter. Cuma kalau baking, kita akan dapat lihat & rasa perbezaan yang ketara end of baking product kita tu.
Try using both of it, have a go (cubalah guna kedua-duanya sekali untuk tahu).
Maka sebab itulah kenapa harga buttercup/farmcow dan sekutu dengannya ni boleh didapati dengan harga yang sangat murah dalam RM 3.50 – RM 5. Manakala, butter macam tatura, anchor, emborg RM 9.00, malah ada yang cecah belasan ringgit per 250 gram.
HARGA BUTTER TULEN MAHAL KERANA KANDUNGANNYA
Jadi jangan lah hairan kenapa orang sanggup beli butter yang ‘mahal’ tu dari beli butter yang murah kerana mereka itu tahu apa yang anda mungkin tidak tahu.
Ingat, dalam pastry ni salah satu strength utama adalah butter. Tinggi kualiti butter, tinggi jugak lah kualiti pastry.
Lepasni kalau ada yang claim cakap “cake ni memang sedap, kita pakai butter mahal, buttercup tau”, korang bolehlah perlahan lahan beredar dari situ. Kalau korang kejam, ambil kek tu dan tempek pada muka beliau di atas baseless claimed tersebut.
PRODUK BUTTER LAIN MASIH BOLEH DIGUNAKAN MENGIKUT KESESUAIAN MAKANAN
Tapi korang janganlah terus benci atau boikot buttercup/farm cow dan lain-lain ni pula.
Dia boleh je guna ikut kesesuaian lah. Macam some of kuih raya like tart nenas/semprit takde masalah pun nak guna buttercup sebab kurang rasa tenusu.
Jangan lepasni makan roti sapu anchor dahlah.
RUJUKAN UNTUK BEZAKAN BUTTER TULEN
Ni ada references sikit untuk korang supaya mudah ingat atau bantu untuk bezakan. Cara nak bezakan dia dua senang je.

Tengok harga
Tengok ingredients

Jangan main tembak je beli.
CONTOH NON-PURE BUTTER:

Buttercup
FarmCows
TwinCows

CONTOH PURE BUTTER:

Anchor
Tatura
SCS
Emborg
Golden Churn
Western Star
Philadelphia
Kerrygold

Semua ni selalunya ada dekat baking store Malaysia & supermarket Malaysia.
Benda macam butter, whip cream, cream cheese ni kalau boleh beli lah dekat baking store je sebab harga yang jauh lebih murah. Supermarket tu last choice lah kalau dah takde sangat.
Sumber: Twitter Amirul Kalif Syde


Cara Kenalpasti Cendawan Beracun, Jangan Sampai Termakan!

Baru-baru ini terdapat kes apabila satu keluarga dikejarkan ke hospital gara-gara termakan cendawan beracun. Oleh itu, pengetahuan tentang cara kenalpasti jenis cendawan sama ada ia jenis beracun atau tidak sebenarnya adalah sangat penting. Tidak semua jenis cendawan boleh dimakan ya! Walaupun ketika musim hujan banyak cendawan tumbuh, pastikan cendawan yang dimakan di restoran juga bukan tergolong dalam jenis yang beracun juga!
Baca juga: Ahli Keluarga Masuk Hospital Gara-Gara Makan Cendawan Beracun, Bahaya!

CARA KENALPASTI CENDAWAN BERACUN, JANGAN TERMAKAN!

Musim hujan ini banyak cendawan yang tumbuh di sekitar rumah.. hati hati jangan petik cendawan yang tidak diketahui dan terus makan.

Antara kejadian keracunan yang sering berlaku adalah jenis Chlorophyllum Molybdites kerana sama seperti Cendawan Busut. Toksin atau racun dari cendawan liar apabila dimakan boleh menyebabkan:

1. Loya, muntah dan cirit birit.
2. Celaru fikiran (mental confusion), halusinasi, gangguan kordinasi otot (muscle incoordination) dan sawan serta gejala lain seperti demam dan sakit kepala.
3.Sebahagian toksin mempunyai kesan jangka panjang seperti kegagalan buah pinggang (kidney injury).
4. Kesan toksin cendawan yang teruk boleh menyebabkan kematian.

-Antara langkah yang boleh di lakukan adalah dengan mengelakkan dari memetik dan makan cendawan yang tidak di ketahui.
-Ketahui reputasi dan penjual cendawan atau lebih selamat beli dari pembekal komersil.

Bukan itu sahaja, ada juga dalam kalangan pengguna Facebook yang memberi tips untuk mengetahui sama ada cendawan beracun atau tidak. Dengan menggunakan kunyit, jika tabur serbuk kunyit atas cendawan ini, serbuk kunyit akan berubah warna jadi hijau itu tanda ianya beracun.
Sumber: Public Health


Cara Kendalikan Beras Supaya Kandungan Arsenik Berkurang Dalam Nasi

Nasi merupakan makanan utama bagi rakyat Malaysia. Sehari tak dapat nasi, boleh pening kepala lah ‘masuk angin’ lah. Dalam nasi, terdapat kandungan arsenik yang banyak jika dibandingkan dengan bijirin lain atau sayur dan buah-buahan.
Perkongsian daripada Facebook Mazliana Mazlan ini mengenai tips kurangkan arsenik dalam nasi sangat-sangat bermanfaat terutama buat ibu yang memang setiap hari masak hari.

Baca juga: 10 Cara Mudah Buat Anak Dengar Cakap, Tanpa Guna Kuasa Autoriti Sebagai Ibu Bapa

CARA KENDALIKAN BERAS
Saya masak nasi dengan kaedah kukusan, untuk kurangkan kandungan arsenik dalam nasi. Arsenik ini sejenis elemen semulajadi yang ada pada air, tanah, udara, haiwan dan tumbuhan. Ada jugak arsenik buatan yang digunakan dalam racun serangga untuk tanaman.

Dalam beras, hampir 10-20 kali lebih banyak arsenik berbanding bijirin lain sebab beras terendam dalam sawah padi, sentiasa bertakung dengan air. Ada jugak yang disembur dengan racun serangga dari arsenik buatan.

Menurut WHO, jika kita terdedah dengan arsenik dalam tempoh yang lama, ia boleh menyumbang kepada penyakit jantung, kencing manis, pertumbuhan terbantut, kanser dan juga masalah neurologi. Antara simptom lain, sakit perut, sakit kepala dan cirit-birit.

Nasi 300 gram saya masak dalam tempat pengukus. Saya panggil simmering basket.
Kita makan nasi hari-hari. Kalau cara pemilihan, pengendalian beras dan cara memasak yang betul kita amalkan, insyaAllah dapat kurangkan kandungan arsenik dalam nasi untuk keluarga kita makan.
Setiap jenis beras ada kandungan arsenik yang berbeza. Padi yang ditanam di kaki bukit contohnya padi beras basmati, kandungan arsenik nya kurang berbanding padi di sawah yang ada takungan air. Sebab air membanjiri padi setiap masa di sawah, maka kandungan arsenik makin tinggi.
Saya kongsikan cara kendalikan beras supaya kandungan arsenik berkurang dalam nasi yang kita dan keluarga makan di rumah.
1. Basuh beras sampai air basuhan jernih

Mula saya masukkan beras dalam simmering basket. Jadikan penapis untuk basuh.

Air basuhan kali pertama, keruh tak nampak langsung butir beras kan.

Yang ini kali kelima. Basuh sampai jernih macam ini okey.
– Basuh, basuh dan basuh sampai jernih. Sambil selawat, tak sedar pun dah 4 5 kali basuh.
– Arsenik ini larut air, makanya lagi banyak ia tersingkir jika kita basuh berkali-kali.
– Nutrisi memang akan hilang sedikit bila kita basuh beras banyak kali, tapi singkir arsenik lebih penting untuk kita utamakan.
2. Rendam beras

– Rendam beras semalaman mampu kurangkan kandungan arsenik lebih banyak berbanding hanya dibasuh berkali-kali.
– Boleh rendam malam sebelumnya, dan kurangkan portion air waktu masak nasi esoknya.
3. Lebihkan air sewaktu memasak

Masukkan air sampai melebihi paras beras.
– Gaya yang kebanyakan atuk nenek kita dulu-dulu tanak nasi. Mereka lebihkan air waktu tanak nasi, bila nasi dah hampir nak masak, buang air yang berlebihan, dan masak macam biasa.
– Kajian menyatakan jika kita masak dengan porsi beras dan air sebanyak 1:5, kandungan arsenik dapat berkurang sampai 50 peratus tau.
– Guna air yang banyak masa masak nasi, dan kita buang air larutan arsenik tersebut.
4. Rendam beras, basuh berkali-kali dan lebihkan air sewaktu memasak

Saya masak 18 minit, dengan suhu tetap 100 darjah, dan kitaran air dengan kelajuan 3.5 di bawah bekas kukusan simmering basket.
– Buat ketiga-tiga step yang saya kongsi di atas tadi.
– Ini cara paling terbaik untuk kurangkan kandungan arsenik hingga mencecah 80 peratus.

Nasi dah masak. Cantik seroi elok sahaja.
Dengan cara masak macam ini jugak, kanji dari nasi akan keluar bersama-sama melalui air. Nasi kita akan kurang kanji dan akan rendah Glycemic Index (GI).
Saya kongsikan 4 cara kita nak kurangkan arsenik dalam nasi yang keluarga makan. Tak semestinya perlu buat semua. Kalau dapat buat 1 sahaja pun, cukup syukur dah kan.

Ini dia lebihan air yang ada arsenik dan kanji. Boleh buang atau letak balik pada tanah sebab asalnya pun dari tanah kan.

Nasi 300 gram saya masak dalam tempat pengukus. Saya panggil simmering basket.
Kadang tak sempat rendam beras, berkejar nak masak. Tak apa, basuh sahaja sampai air jadi jernih pun dah dapat kurangkan sedikit kandungan arsenik.

Tak ada kerak langung walaupun masak nasi 1 genggam sahaja.
Yang penting kita ada usaha untuk masak nasi yang terbaik buat keluarga. Sama-sama kita cuba ya, insyaAllah. Dalam gambar, saya kongsikan cara saya masak nasi setiap hari, untuk kurangkan kandungan arsenik sebanyak mungkin. Korang boleh tengok betapa keruhnya air kanji dan arsenik lepas nasi dimasak.
Sumber: Facebook Mazliana Mazlan


Suami Kata Bahagian ‘Bawah’ Dah Tak Rapat? Usah Risau, Cuba Buat Ini Untuk Ketatkan Vagina!

Terdapat banyak mitos dan salah tanggapan yang berlaku mengenai faraj longgar. Sesetengah orang beranggapan, faraj boleh kehilangan keanjalannya dan menjadi longgar selama-lamanya. Itu sebenarnya tidak benar kerana ia boleh diketatkan dengan cara ketatkan faraj longgar seperti senaman di bawah.
Faraj bersifat anjal. Ini bermakna ia boleh meregangkan untuk menampung benda yang masuk (zakar atau mainan seks) atau keluar (melahirkan bayi). Tetapi ia tidak akan mengambil masa yang lama untuk faraj kembali ke bentuk sebelumnya. Malah, penembusan zakar tidak akan menyebabkan faraj anda meregang secara kekal.

Baca juga: Jerawat Hilang Lebih Pantas Dengan 4 Cara Ini, Pasti Wajah Cantik Berseri!
MITOS FARAJ JADI LONGGAR SELAMA-LAMANYA
Gambar hiasan: Google.

Faraj anda mungkin menjadi sedikit longgar apabila meningkat usia atau mempunyai anak. Tetapi secara keseluruhannya, otot mengembang dan menarik balik seperti alat muzik akordion atau getah.

Teruskan membaca untuk mengetahui lebih lanjut tentang isu faraj longgar.
KETAHUI KESAN BILA FARAJ ‘TERTUTUP’
Gambar hiasan: Google.
Adalah penting untuk mengetahui bahawa faraj “ketat” mungkin merupakan tanda kebimbangan yang perlu diberi perhatian, terutamanya jika anda mengalami ketidakselesaan semasa tusukan zakar berlaku.
Otot faraj secara semula jadi mengendur apabila anda terangsang. Jika anda tidak berasa ‘turn on’, berminat, atau bersedia secara fizikal untuk hubungan intim, faraj anda tidak akan mengendur, melincirkan sendiri dan meregang.
Otot faraj yang ketat boleh membuat hubungan seksual menyakitkan atau tidak mampu untuk diselesaikan. Keadaan faraj yang ketat melampau juga boleh menjadi tanda penyakit Vaginismus. Ini adalah gangguan fizikal yang boleh dirawat.
2 PERKARA YANG BOLEH MENJEJASKAN KEANJALAN FARAJ
Hanya dua perkara yang boleh menjejaskan keanjalan faraj anda iaitu umur dan bersalin. Seks yang kerap atau kurang melakukan seks, tidak akan menyebabkan faraj anda kehilangan regangannya.
Seiring waktu, melahirkan anak dan penuaan berpotensi menyebabkan faraj anda menjadi longgar secara semula jadi.
Wanita yang banyak kali bersalin secara normal lebih berkemungkinan mengalami kelemahan otot faraj. Walau bagaimanapun, penuaan boleh menyebabkan faraj anda meregang sedikit, tidak kira sama ada telah mempunyai anak atau tidak.
1. PENUAAN
Gambar hiasan: Google.
Anda mungkin mula melihat perubahan pada keanjalan faraj anda bermula pada usia 40-an. Itu kerana tahap estrogen anda akan mula menurun apabila memasuki peringkat perimenopaus.
Kekurangan estrogen bermakna tisu faraj anda akan menjadi:

Lebih nipis
Lebih kering
Kurang berasid
Kurang regangan atau fleksibel

Perubahan ini mungkin menjadi lebih ketara apabila anda mencapai fasa menopaus sepenuhnya.
2. BERSALIN
Gambar hiasan: Google.
Ia merupakan perkara semulajadi untuk faraj mengalami perubahan selepas bersalin secara normal. Hal ini kerana, otot faraj akan meregang sewaktu melahirkan untuk membolehkan bayi melalui saluran kelahiran dan keluar dari pintu masuk faraj anda.
Selepas bayi dilahirkan, anda mungkin perasan bahawa faraj terasa lebih longgar sedikit daripada bentuk biasa. Itu adalah perkara biasa.
Faraj sepatutnya mula mengecut kembali beberapa hari selepas bersalin, walaupun ia mungkin tidak kembali kepada bentuk asal sepenuhnya.
Jika anda bersalin berkali-kali, otot faraj lebih berkemungkinan kehilangan sedikit keanjalan. Jika anda tidak selesa dengan ini, terdapat senaman untuk menguatkan otot lantai faraj anda sebelum, semasa dan selepas kehamilan.
CARA KETATKAN FARAJ LONGGAR
Gambar hiasan: Google.
Senaman pelvis adalah cara terbaik untuk menguatkan otot lantai pelvis. Otot-otot ini adalah sebahagian daripada dasar (core) anda dan membantu menyokong:

Pundi kencing
Rektum
Usus kecil
Rahim

Apabila otot lantai pelvis lemah akibat usia atau bersalin, anda mungkin:

Tidak sengaja mengeluarkan air kencing atau membuang angin.
Berterusan berasa keperluan untuk kencing.
Mengalami kesakitan di kawasan pelvis.
Mengalami kesakitan semasa bersetubuh.

Berikut adalah beberapa latihan yang boleh anda cuba untuk menguatkan lantai pelvis.
1. SENAMAN KEGEL
Gambar hiasan: Google.
Mari ikuti langkah senaman Kegel ini:

Pilih kedudukan yang anda selesa. Kebanyakan orang lebih suka berbaring telentang untuk Kegels.
Kemut faraj sehingga anda rasa sensasi kemutan itu dengan menahan selama 5 saat.
Lepaskan kemutan secara perlahan-lahan dan berehat selama 5 saat lagi.
Ulangi langkah ini sekurang-kurangnya 5 kali berturut-turut.

Semasa anda membina kekuatan otot lantai pelvis, naikkan masa kepada 10 saat. Cuba untuk tidak mengetatkan paha, perut atau punggung semasa lakukan Kegels. Hanya fokus pada lantai pelvis.
2. SENAMAN KECONDONGAN PELVIS (PELVIC TILT)
Gambar Active Care Physio Ottawa: Kiri merupakan postur senaman yang betul manakala, kanan merupakan postur yang salah.

Berdiri dengan bahu dan punggung rapat ke dinding. Pastikan lutut tidak tegang.
Kemutkan pusat ke arah tulang belakang anda. Apabila anda melakukan ini, punggung anda harus mendatar ke dinding.
Kemutkan pusat anda selama 4 saat, kemudian lepaskan.
Ulang beberapa kali sehari.

KONKLUSI
Ingatlah bahawa faraj “longgar” adalah mitos. Faktor umur dan bersalin boleh menyebabkan faraj anda kehilangan sedikit keanjalannya secara semula jadi, tetapi otot faraj anda tidak akan meregang secara kekal. Lama kelamaan, faraj anda akan kembali ke bentuk asal.
Jika bimbang tentang perubahan pada faraj, berhubung dengan doktor untuk membincangkan perkara yang mengganggu. Mereka boleh membantu mengurangkan kebimbangan anda dan menasihati tentang langkah seterusnya.
Sumber: Healthline


Cara Khatam Al Quran Selama 30 Hari, di Bulan Ramadhan

Cara Khatam Al Quran
Apabila tiba bulan Ramadhan, kita semua digalakkan membaca Al Quran, setakat mana yang termampu. Sesiapa yang berkemampuan untuk khatam, itu lebih baik.
Kiraannya begini:

Al-Quran ada 604 muka surat.
Untuk khatam 1 kali:

Cuma perlu baca 20 muka surat sehari

Subuh = 4 muka surat
Zohor = 4 muka surat
Asar = 4 muka surat
Maghrib = 4 muka surat
Isyak = 4 muka surat

Untuk khatam 2 kali:
Cuma perlu baca 45 muka surat sehari
Subuh = 9 muka surat
Zohor = 9 muka surat
Asar = 9 muka surat
Maghrib = 9 muka surat
Isyak = 9 muka surat

Untuk khatam 3 kali:
Cuma perlu baca 60 muka surat sehari
Subuh = 12 muka surat
Zohor = 12 muka surat
Asar = 12 muka surat
Maghrib = 12 muka surat
Isyak = 12 muka surat
Untuk khatam 4 kali:
Cuma perlu baca 90 muka surat sehari
Subuh = 18 muka surat
Zohor = 18 muka surat
Asar = 18 muka surat
Maghrib = 18 muka surat
Isyak = 18 muka surat

Berikut ialah formula, kiraan atau cara khatam Al Quran dalam bentuk visual:

Satu lagi cara khatam Al Quran dalam bentuk visual:

Akhir kata
Foto Kredit: shahernama.com
Semoga tips yang dikongsikan ini memberikan manfaat. Semoga kita sama-sama melipat-gandakan lagi ibadah kita di bulan puasa ini. Jika ada kelapangan, fahami maksud setiap ayat Al Quran yang dibaca.
In Sha Allah.


Cara Kilatkan Lampu Kereta Yang Dah Kuning Dengan Bajet Bawah RM15. Terus Nampak Baru!

“Ha, barulah bersinar sikit kereta aku lepas cuci ni. Tapi yang tak bestnya, lampu depan tu tetap jugak nampak kuning. Ada ke cara nak bagi berkilat ye?”
Pemilik kereta di Malaysia tentu dah cukup ‘masak’ dengan masalah ini. Yalah, asyik terdedah pada hujan panas, bahagian luaran kereta akan menjadi kusam, terutamanya bahagian lampu depan (headlight).

Bila dimakan tahun, lapisan coating, wax atau sealant yang melindunginya semakin menipis atau tertanggal. Maka, terjadilah proses pengoksidaan sehingga terdapat kesan kekuningan pada lampu tersebut. Ia bukan saja menjadi kurang cantik, tapi juga kabur dan boleh membahayakan keselamatan pemanduan, terutamanya pada waktu malam sebab lampu boleh menjadi kurang terang.
Dalam artikel kali ini, kami berbesar hati kerana saudara Khairul Anwar Tumingan sudi berkongsikan tips ini kepada kami. Mari ikuti perkongsian beliau selengkapnya di bawah.

Cara Kilatkan Lampu Kereta Yang Dah Kuning. Bajet Bawah RM15, Terus Nampak Baru!
Hari ini saya nak share macam mana saya gilap headlight yang dah kuning dan kusam dengan modal tak sampai RM15.

Sebenarnya memang ada macam-macam cara dan produk yang boleh digunakan. Tapi apa yang saya kongsikan ini antara cara yang paling berhasil yang pernah saya cuba. Yang penting, kena gigih sikit menggosok ya!
*ini untuk headlamp plastik sahaja
Bahan yang saya gunakan adalah:

Kertas pasir gred 600
Kertas pasir gred 1000
Autosol metal polisher (Boleh cari di kedai hardware. Harga sekitar RM8 – RM12)

Inilah 3 bahan yang digunakan. Modal keseluruhannya tak sampai pun RM15. Ok, jom kita tengok cara-caranya pula.

Gambar di atas ni adalah lampu asal yang dah menjadi kekuningan dan kabur.
1. Buang Lapisan Kuning Dengan Kertas Pasir Gred 600
Mula-mula, ambil kertas pasir gred 600 untuk buang lapisan kuning dan kabur.

Gosok dengan menggunakan air. Masa ni nampak kesan kotor dan kuning tu tertanggal.

2. Lap & Keringkan
Setelah gosok, lap dan keringkan. Pastikan kesan kuning dah berkurangan.

3. Gosok Dengan Kertas Pasir Gred 1000
Seterusnya, gosok dengan kertas pasir gred 1000 pula. Boleh juga nak gunakan gred 1500 atau 2000. Caranya sama, gosok dengan menggunakan air.

4. Lap & Keringkan
Lepas tu lap dan keringkan macam tadi.
Ini hasilnya selepas digosok dan dikeringkan sekali lagi.

5. Gilap Dengan Autosol Metal Polisher
Ini yang saya pakai, Autosol Metal Polisher. Picit sedikit pada lampu dan gosok menggunakan kain.

Tengok, ni baru gosok sikit dah nampak clear, kan?

Teruskan menggilap sehingga clear dan cerah.
Siap! Inilah Hasilnya…
Ini hasilnya setelah saya gilap lebih kurg 1/2 jam.

Berkesan, kan? Lampu kereta yang kekuningan tadi dah nampak macam baru. Memang berbaloi!
Tengok perbandingannya sebelum dan selepas saya kilatkan tadi.

Jadi lepas ini bolehlah kilatkan lampu kereta sendiri saja di rumah. Bahaya biarkan lampu kereta yang kusam dan kekuningan. Bila lampu kabur, takut orang lain tak nampak kita dengan jelas. Insha Allah boleh guna cara begini, mudah dan jimat.
Selamat mencuba!

**Cara kilatkan lampu kereta ini dikongsikan oleh saudara Khairul Anwar Tumingan. Ia telah disunting dan diterbitkan semula dengan kebenaran. Untuk sebarang pertanyaan atau maklumat lanjut, boleh rujuk post asal beliau di SINI.


Cara Kira & Bayar Fidyah Online Guna Maybank2U

Semakin kita mendekati bulan Ramadhan, pasti ramai yang gembira menyambutnya. Tak sabar rasanya menyambut bulan penuh kemuliaan ini.
Tapi, sudahkah kita menunaikan puasa ganti atau fidyah bagi puasa yang tertinggal Ramadhan lalu?

Mari ulangkaji sedikit sebanyak tentang fidyah. Untuk pengetahuan anda, kini sudah boleh bayar fidyah online.
Kenapa Seseorang Perlu Membayar Fidyah?
Fidyah ialah denda ke atas seseorang Islam yang telah baligh kerana meninggalkan puasa wajib atas sebab-sebab berikut:

1. Mengalami sakit yang khusus

Antaranya mereka yang menghidapi sakit kuat dan tidak mempunyai harapan untuk sembuh, termasuklah golongan tua yang tidak mampu berpuasa.
2. Perempuan mengandung yang bimbangkan kesihatan kandungan sahaja
Jika risaukan kesihatan sendiri (kerana terlalu letih dan berpenyakit) dan anak, maka hanya perlu ganti puasa tanpa fidyah.
Foto Kredit: nokshe.com
3. Ibu yang menyusukan anak dan bimbangkan kesihatan bayinya semata-mata
Tetapi, jika wanita itu sendiri terlalu letih dan tidak mampu meneruskan puasa, tidak perlu membayar fidyah.
Foto Kredit: themominmemd.co
4. Orang yang telah meninggal dunia
Waris-waris perlu bayar fidyah bagi mereka yang telah meninggal dunia mengikut bilangan hari yang ditinggalkan sebelum pembahagian pusaka dibuat.
5. Melambatkan Ganti Puasa Pada Ramadhan Sebelumnya
Mereka yang melambatkan ganti puasa hingga tiba Ramadhan berikutnya perlu bayar fidyah dan mengganti puasa. Bayaran fidyah akan berganda mengikut jumlah tahun-tahun yang ditinggalkan.
Di Mana Boleh Bayar Fidyah?
Fidyah boleh dibayar kepada fakir miskin secara terus atau boleh dibayar kepada Pejabat Zakat atau Pejabat Agama Islam Negeri masing-masing.
Kini, ia juga boleh dibayar secara online melalui e-zakat atau mengikut bank tertentu.
Contohnya, jika anda bayar fidyah melalui Majlis Agama Islam Wilayah Persekutuan (MAIWP) akan dimasukkan ke dalam akaun Amanah Fidyah dan Kaffarah Majlis Agama Islam Wilayah Persekutuan sebelum urusan pengagihan kepada fakir miskin dalam bentuk beras dan bekalan makanan dilaksanakan.
Cara kira fidyah adalah berbeza mengikut negeri.
Cara Bayar Fidyah Online Menggunakan Maybank2U
1. Tetapkan tempat (negeri) anda
Ini kerana, kadar bayaran fidyah berubah mengikut harga yang ditetapkan oleh pemerintah di sesuatu tempat.
Secara umumnya, kadar bayaran fidyah bagi satu hari puasa yang ditinggalkan ialah satu cupak beras / makanan asasi.
Nilai ini akan ditukarkan dalam bentuk Ringgit Malaysia. Ia boleh berubah mengikut tahun. (Tapi, nilai perbezaan antara negeri dan perubahan mengikut ini tidaklah banyak.)
2. Buat kiraan
Anda boleh terus menggunakan kalkulator fidyah atau mengira sendiri dengan mudah. Contohnya, sehingga 2018, kadar secupak beras yang ditetapkan di Selangor adalah RM1.80.
Berdasarkan formula pengiraan fidyah adalah seperti berikut:
Bilangan hari tidak berpuasa X (Tahun gandaan) X Kadar fidyah (RM1.80)
*Tahun gandaan bermaksud bilangan tahun puasa itu telah ditinggalkan tolak satu tahun kerana tahun pertama adalah tahun dibenarkan mengganti puasa. Hanya setelah tiba Ramadan berikut jika masih tidak berganti, barulah fidyah dikenakan.
Maka, Jika seseorang meninggalkan puasa selama 3 hari dan tidak menggantikan puasanya sehingga 3 kali bulan Ramadhan, maka kadar fidyahnya ialah:
RM1.80 x 3 hari x 3 tahun = RM 10.80.
3. Buat bayaran
Bayar fidyah tunai – boleh dibuat di pejabat agama atau pejabat zakat negeri atau melalui wang pos.
Bayar fidyah online –  melalui e-zakat negeri masing-masing seperti e-zakat Selangor, e-zakat Penang, laman web Pejabat Agama & Majlis Agama, Maybank2U
Contohnya kalau anda gunakan Maybank2U:
i) Klik ‘Bill Payment’
ii) Klik ‘Zakat & Charity’
iii) Pilih Pusat Pungutan Zakat / Fidyah Negeri masing-masing
iv) Pilih ‘Fidyah’
v)  Buat bayaran mengikut jumlah yang anda kira tadi
Tapi, ia bergantung juga kepada jenis bank atau negeri. Mungkin sesetengah negeri tidak mengaktifkan akaun mereka untuk bayar fidyah online.
Foto Kredit: scoopwhoop.com
Mudah, bukan? Jangan Tangguh Lagi!
Bayaran fidyah akan digandakan apabila tiba Ramadhan seterusnya, manakala bilangan hari puasa ganti kekal.
Sekarang telah banyak kemudahan yang disediakan untuk kita memudahkan urusan. Jadi, cepat-cepatlah tunaikan mana-mana yang masih tertunggak. Jadi, jangan bertangguh lagi!

*Sumber: Laman Web Pusat Perkhidmatan Zakat PPZ, Masjid Al-Azim & Majlis Agama Islam Wilayah Persekutuan


Ini Cara Kira BMI: Anda Kategori Kurus, Gemuk atau Obes?

Pada tahun 1832, seorang ahli matematik dari Belgium, Adolphe Quetelet mengilhamkan satu formula yang hari ini dikenali sebagai body mass index (BMI).
BMI atau dalam Bahasa Melayu dipanggil Indeks Jisim Tubuh adalah ukuran untuk menilai berat badan seseorang berbanding tingginya. Cara kira BMI tidaklah susah. Anda cuma perlu tahu berat dan tinggi sahaja.

Jika diikutkan sejarah awal, BMI diguna pakai syarikat insurans untuk meletakkan harga premium (22% lebih) kepada mana-mana pelanggan mereka yang dalam kategori “obes”. Ini kerana mereka yang “obes” berpotensi besar untuk dapat penyakit seperti kencing manis, strok, kanser, dan masalah jantung.
Kenapa perlu kira BMI?
Foto Kredit: www.dailymail.co.uk

Jika anda dalam perancangan untuk turunkan berat badan, BMI adalah indikator penting yang wajib anda tahu dan fahami.

BMI akan tunjukkan di mana ada sekarang – sama ada normal, kurang berat badan, lebih berat badan atau obes!
Dengan berpandukan BMI, anda boleh letakan sasaran berapa jauh lagi untuk anda capai berat badan yang unggul.
Kajian menunjukkan bahawa berat badan yang berlebihan adalah masalah kesihatan yang serius bagi kebanyakan orang. Ia meningkatkan risiko kepada beberapa penyakit yang serius seperti penyakit jantung, angin ahmar, diabetes, kanser dan darah tinggi.
Kurang berat badan pula dikaitkan dengan masalah jantung, penurunan daya tahan tubuh terhadap jangkitan, keletihan yang kronik, anemia, kemurungan dan penyakit-penyakit yang lain.
Kategori BMI
Foto Kredit: www.huffingtonpost.com
Mengikut Kementerian Kesihatan Malaysia, BMI boleh dikategorikan

BMI bawah 18.5 = Kurang berat badan
BMI antara 18.5 – 24.9 = Mempunyai berat badan unggul
BMI antara 25 – 30 = Lebih berat badan
BMI antara 30 atau lebih = Obes

Bagaimana cara kira BMI
Kebiasaannya, pengiraan BMI dilakukan secara manual menggunakan formula.
Formula mengira BMI
Berikut merupakan formula yang betul untuk kira BMI

Contohnya:

Berat badan: 90kg
Tinggi: 1.9m
1.92 = 3.61
90 bahagi 3.61 = BMI adalah 24.93

Kalkulator BMI
Atau anda juga boleh gunakan kalkulator BMI seperti berikut:

Akhir kata
Kesimpulannya, BMI adalah satu ukuran untuk bantu anda miliki berat badan yang unggul. Ini kerana berdasarkan kajian, jangka hayat seseorang yang mempunyai BMI unggul adalah lebih tinggi daripada seseorang yang mempunyai BMI yang lebih rendah atau tinggi.
Jika anda dalam kategori kurang berat badan atau obes, lakukan sesuatu. Ini bagi mengelak sebarang risiko penyakit yang merbahaya.
Imbangkan pengambilan makanan anda dengan aktiviti fizikal. Jika anda sememangnya seorang yang aktif, teruskan aktiviti tersebut namun biarlah bersesuaian dengan umur sekarang. Anda juga boleh berjumpa pakar pemakanan untuk mendapatkan maklumat tentang pengurusan berat badan anda.

[infobox title=’Artikel Ini Adalah Sokongan Untuk MyHealth.gov.my & Kementerian Kesihatan Malaysia’]

Portal MyHEALTH ialah satu perkhidmatan dalam talian yang disediakan oleh Kementerian Kesihatan Malaysia di bawah Aplikasi Perdana MSC Telekesihatan.
Ianya merupakan satu inisiatif Kerajaan Malaysia untuk membawa Negara ini ke hadapan dalam penggunaan ICT secara inovatif di samping menjana pertumbuhan ke arah mencapai tahap Negara Maju menjelang tahun 2020.
Aplikasi Perdana MSC Telekesihatan dijangka dapat mengubah sistem penjagaan kesihatan Malaysia untuk menjadi perkhidmatan yang lebih bersepadu, meluas dan secara maya dengan tujuan untuk menyediakan perkhidmatan yang saksama, mudah dicapai dan berkualiti tinggi. Ini akan membantu pencapaian visi perkhidmatan kesihatan dengan menekankan kepada kesejahteraan sepanjang hayat di mana individu, keluarga dan komuniti memainkan peranan penting dalam penjagaan kesihatan.
Laman web MyHealth: www.myhealth.gov.my
Laman web Kementerian Kesihatan Malaysia: www.moh.gov.my
[/infobox]


Cara Nak Selesaikan Masalah Tanah Pusaka Yang Banyak Nama Supaya Tak Bergaduh

Bercakap mengenai isu tanah pusaka pasti akan timbul pelbagai persoalan yang tidak pernah selesai. Ada sahaja pergaduhan yang akan berlaku terutama sekali dalam kalangan adik-beradik jika tanah pusaka tersebut mempunyai banyak nama dan bahagian makin mengecil. Macam mana nak selesaikan masalah ini?
Berikut merupakan beberapa cadangan yang dikongsikan oleh seorang peguam di Facebook Salkukhairi Abd Sukor untuk menyelesaikan perkara ini. Jangan sampai bergaduh sakan pula ye!

Baca juga: Adik-Beradik Suami Ada Hak Atas Harta Pusaka Faraid? Ini Penjelasan Lengkap Perunding
CARA NAK SELESAIKAN MASALAH TANAH PUSAKA YANG BANYAK NAMA & BAHAGIAN MAKIN MENGECIL?

1. Isu bahagian tanah pusaka geran kongsi yang semakin mengecil apabila penama asal meninggal dunia adalah isu yang banyak dihadapi oleh masyarakat kita hari ini.

2. Apabila penama asal meninggal dunia, bahagiannya akan di turun milk kepada waris- waris mereka.
3. Kesannya, di dalam geran tanah tersebut semakin banyak penama yang masing-masing akan memiliki bahagian yang semakin kecil saiznya.
4. Keadaan ini akan menyukarkan proses untuk mengurusniagakan dan membangunkan tanah tersebut. Bahkan ianya mungkin tidak lagi praktikal untuk dibangunkan termasuklah untuk dibuat pecah bahagian.
5. Ini kerana untuk melakukan sesuatu urusniaga atau membangunkan tanah tersebut, persetujuan daripada setiap penama adalah diperlukan.
6. Proses untuk mendapatkan persetujuan tersebut akan menjadi lebih sukar sekiranya ada penama yang tidak setuju atau tidak memberi kerjasama sepenuhnya.
7. Akhirnya tanah tersebut terbiar begitu sahaja. Masing-masing buat tak tahu dan enggan bertanggungjawab.
Bagaimana cara untuk mengatasi masalah ini?

Di sini saya gariskan beberapa cadangan yang mungkin boleh dilakukan:
I. Lantik seorang wakil kuasa (Power of Attorney – PA).
Lantik seorang wakil kuasa(PA) di kalangan penama tersebut yang boleh dipercayai yang akan dipertanggungjawabkan untuk menguruskan segala perkara berkaitan tanah tersebut. Melalui cara ini semua penama akan tandatangan satu Surat Wakil Kuasa (PA) untuk memberi kuasa kepada wakil kuasa tadi untuk menguruskan urusan berkaitan tanah tersebut.
Pun begitu kuasa PA ini perlu diperhalusi dan dihadkan setakat mana yang perlu agar kuasa PA itu tidak terlalu luas sehingga menyebakan beliau salah guna kuasa termasuklah memindahmilikkan tanah tersebut kepada dirinya sendiri.
II. Semua penama jual bahagian masing-masing.
Semua penama jual bahagian masing-masing kepada seorang atau 2 orang penama yang berkemampuan dan banyak wang yang akan membeli bahagian- bahagian tanah tersebut. Harga jualan sewajarnya mengikut harga pasaran semasa atau harga yang dipersetujui bersama.
Sekiranya PA telah ditandatangani, hanya penama yang membeli dan wakil kuasa sahaja yang akan tandatangan SNP dan Borang Pindah milik. Tak perlu lagi dapatkan tandatangan daripada semua penama. Pun begitu setiap penama wajar dimaklumkan sebelum proses jual beli dan pindah milik itu dilakukan. Sewajarnya proses jual beli ini diuruskan melalui seorang peguam yang akan bertindak sebagai peguamcara urusan jual beli dan sebagai stakeholder untuk mengagih-ahihkan pembayaran harga jual beli kepada setiap penama mengikut bahagian masing-masing.
III. Tubuhkan koperasi atau syarikat anak beranak.
Tubuhkan koperasi atau syarikat anak beranak di mana tanah tadi akan menjadi aset kepada syarikat atau koperasi tersebut. Melalui cara ini setiap waris akan diberikan sijil saham mengikut bahagian masing-masing dan tanah tersebut akan dimajukan atau diusahakan dengan sesuatu aktiviti yang dapat menjana pendapatan kepada syarikat atau koperasi tersebut.
Setiap setahun sekali, hasil keuntungan perniagaan daripada tanah tersebut akan dibahagi-bahgaikan kepada setiap penama mengikut bahagian saham masing-masing.
IV. Majukan tanah tersebut sebagai projek perumahan
Boleh juga majukan tanah tersebut sebagai projek perumahan sama ada melalui syarikat atau koperasi adik beradik yang ditubuhkan tadi atau boleh JV dengan pemaju yang dipercayai. Jika majukan sendiri, boleh serah balik tanah tadi kepada kerajaan dan mohon dikeluarkan geran individu yang berasingan dan seterusnya boleh bina rumah atas tanah-tanah tersebut untuk dijual.
Hasil jualan sama ada akan dibahagi-bahgaikan mengikut bahagian masing-masing atau boleh dimasukkan sebagai pendapatan syarikat dan setiap penama akan dapat keuntungan setiap tahun hasil daripada pemajuan dan penjualan rumah rumah tersebut.

8. Walau apapun, ini hanyalah sekadar cadangan sahaja. Ianya mudah diperkatakan tetapi tidak mudah untuk dilaksanakan.
9. Perancangan yang teliti dan rapi serta sikap percaya satu sama lain dan saling jujur dan amanah di kalangan setiap penama dalam melaksanakan perancangan tersebut di atas amatlah diperlukan.
10. Sifat ego dan tamak haruslah dibuang jauh jauh. Jangan fikir untuk untang jangka masa pendek sahaja.
11. Yang penting, melalui cadangan ini masing-masing akan dapat keuntungan jangka masa panjang yang lebih besar dan berbaloi berbanding masing-masing berbalah soal berebut hak masing-masing terhadap bahagian masing-masing yang sekangkang kera tersebut.
Tepuk dada, tanya iman. Nak buat atau tak. Terima kasih.
Sumber: Salkukhairi Abd Sukor